description: Om't de oven kontrolearre stillein is, is der neffens Omrin gjin sprake fan ferhege útstjit fan skealike stoffen.

title: Offaloven Omrin op 'e nij ticht troch steuring yn tsjettel

maintext: De ôffaloven fan Omrin yn Harns is moandeitemoarn op 'e nij stillein nei't der in lek fûn waard yn in tsjettel. It giet neffens Omrin om in lyts lek. Om't de oven kontrolearre útsetten is, soe der neffens Omrin gjin sprake wêze fan ferhege útstjit fan skealike stoffen.


description: De oanlieding fan it protest binne de oanhâldende steurings, soargen oer de folkssûnens en de "slechte" kommunikaasje fan it ôffalbedriuw.

title: Afvaloven Nee yn protest by oandielhâldersgearkomste fan de REC

maintext: Tsjinstanners fan ôffaloven REC yn Harns sille protestearje by de oandielhândersgearkomste fan Afvalsturing Fryslân. De gearkomste, en it protest dus ek, is op freed 14 desimber. De oanlieding fan it protest binne de oanhâldende steurings, soargen oer de folkssûnens en de kommunikaasje fan it ôffalbedriuw, dy't neffens stifting Afvaloven Nee "structureel slecht" is.

fasttext_language: fy


description: Fryslân wurdt wekker ûnder in wyt laachje snie.

title: In wite wrâld yn Fryslân


description: De problemen liken oplost, mar noch hieltyd sitte guon plakken yn Fryslân sûnder wetter.

title: Wettersteuring treft grut part fan Fryslân

maintext:
Om healwei alven hinne waarden de problemen feroarsake troch in stroomsteuring by it stasjon yn Spannenburgh. It probleem like tydlik oplost mei in needaggregaat, mar der binne noch hieltyd problemen dy't oplost wurde moatte. Hoelang't dat noch duorret, koe de wurdfierder fan it wetterbedriuw net sizze.
Stroomsteuring
Netbehearder Liander melde sneintemoarn al dat ûnder oaren de plakken De Lemmer, Jiskenhuzen en Sint-Nyk fan 'e stroom ôf wiene. Ek yn Follegea en Wâldsein moasten minsken it sûnder stroom stelle.
Sikehûs Antonius: gjin problemen
Sikehûs Antonius yn Snits lit witte dat sy noch gjin hinder ûnderfine fan de problemen. Wol freegje se de pasjinten, foar de wissichheid, om sunich oan te dwaan.


description: Janine Smit, fan It Hearrenfean, ried mei 38.22 in nij kampioenskipsrekôr. Letitia de Jong, fan Feanwâlden, waard twadde yn 38.29.

title: Janine Smit pakt titel op 500 meter, sulver foar Letitia de Jong

maintext:
It goud foar Smit en it sulver foar De Jong jouwe rjocht op in startbewiis foar it WK ôfstannen yn Inzell.
De Friezinnen dogge ek goede saken foar pleatsing foar it EK sprint. De top-trije fan in kombyklassemint oer de 500 en 1000 meter pleatse harren foar dit toernoai yn it Italiaanske Collalbo.


description: De partij hat 19 sitten yn de Twadde Keamer, mar yn de peilingen steane se mar op 11.

title: Joop Atsma oer minne peilingen CDA: "As regearingspartij stietst fol yn de wyn"

maintext:
Neffens Atsma, dy't sûnt 2015 yn de Earste Keamer sit, wurdt yn de Earste Keamer benammen sjoen nei hoe't in nije wet ta stân kommen is. Dêrnjonken toetst de Senaat de útfierberheid fan in wet. "Binne se net yn tsjinspraak mei oare wetten? Dêr binne je hiel kritysk op. Mar it bliuwt wol in polityk orgaan, dêr kinne je net om hinne."
Guon wetsfoarstellen keard
Wol joech Atsma ta dat guon wetsfoarstellen, lykas in pear jier lyn oer de reorganisaasje fan de regionale omroppen, feitlik troch de Earste Keamer keard binne. "Dêr hie ik in hiel protte heibel oer mei de steatssekretaris. Ik wie it folslein net iens mei him oer de opset fan de wet. Dan kinst twa dingen dwaan: de wet fersmite, of tsjin de minister sizze dat er in pear saken oanpasse moat. Dat is doe yn feite bard."
"Ik bin op it twadde plak kommen. Dat is hiel earfol, hiel bysûnder. Kenlik ha ik myn bêst dien, de ôfrûne jierren." Wêrom't er by de kommende ferkiezingen sa heech op de list stiet, kin neffens Atsma oan ferskillende saken lizze. "Der wurdt rekken holden mei hoe'tst funksjonearrest yn de fraksje. Yn de Earste Keamer sitte in soad juristen. Ik bin just wat politiker. En by de gruttere fraksjes sjogge de partijen ek nei de ferdieling oer it lân."
CDA leech yn de peilingen
Yn de peilingen giet it net goed mei it CDA. De partij hat 19 sitten yn de Twadde Keamer, mar mar 11 yn de peilingen. Atsma: "Ik sis altyd: dy peilingen sjogge der net goed út, mar it kin ek hiel rap feroarje. Yn 2001 stienen we yn de peiling op 13 sitten. Fjouwer maand, by de ferkiezingen, letter krigen we 43 sitten."
Dat it no net goed giet yn de peilingen, komt neffens Atsma troch it feit dat it CDA no yn de regearing sit. "Dan steane je fol yn de wyn. Sjoch ek nei D66, VVD en yn de foarige perioade ek PvdA. Boppedat sjochst in enoarme fersplintering: sawol oan de linker- as oan de rjochterkant. Dat is yn Nederlân net oars as yn oare lannen."


description: Yn Zwarte Parels in blik efter de skermen by ien fan de grutste evenminten fan 2018.

title: Omrop TIP: Zwarte Parels, efter de skermen by De Stormruiter

maintext:
117 hynders
Yn de dokumintêre wurdt efter de skermen sjoen mei akteur Jelle de Jong en de hynders. Mei 117 hynders yn de haadrol wie De Stormruiter ien fan de grutste lokaasjefoarstellingen fan LF2018. Wêrom is it Frysk hynder sa populêr en hoe meitsje je teäter mei hynders as akteurs?
Betrouwen opbouwe
Zwarte Parels folget haadrolspiler Jelle de Jong yn syn trainingen om it hynsteriden ûnder de knibbel te krijen. Hy trainde in jier lang om bertrouwen op te bouwen mei de Fryske hynders


description: Dit jier wie it foar it earst dat paracycling ûnderdiel wie fan de UCI Track Cycling wrâldbeker.

title: Goud foar paralympysk hurdfytster Alyda Norbruis yn Londen

maintext: Norbruis die yn 2012 foar it earst mei oan it WK baanhurdfytsen, dêr't se op de 500 meter goud en op de 3 kilometer sulver wûn. Ein 2015 stie de teller op mar leafst seis wrâldtitels en noch mear nasjonale titels. Yn 2016 reizge se ôf nei Rio foar har twadde Paralympyske Spelen. Ek dêr behelle se twa kear in gouden en in brûnzen medalje.


description: Wy reizigje ôf nei Papendrecht foar de wedstriid PKC tsjin LDODK.

title: FIDEO: PKC - LDODK yn de Wedstriid fan de wike

maintext: Omrop Fryslân hat de 'Wedstriid fan de wike'. Alle wiken stiet op radio, telefyzje en online in bysûndere sportwedstriid sintraal. Fan kuorbal oant amateurfuotbal en fan betelle fuotbal oant shorttrack: alles komt foarby. Der wurdt yn de oanrin ekstra omtinken jûn oan de wedstriid, dy't ferkeazen is ta 'Wedstriid fan de wike'. De úteinlike grande finale, de wedstriid sels, is online te folgjen op Omropfryslan.nl en yn de Omrop-app. Somtiden live en oars as gearfetting werom te sjen.


description: De plysje hat yn de omjouwing twa minsken oanholden. Ien fan de twa hie in mes by him.

title: Man (24) ferwûne by stekynsidint yn sintrum Snits

maintext:
Om kertier foar fjouweren hinne, yn de nacht fan sneon op snein, soe it 24-jierrige slachtoffer troch de twa oaren stutsen wêze. Dat soe bard wêze op de Wijde Noorderhorne, yn it sintrum fan Snits. Minsken fan de ambulânse fûnen it slachtoffer ien strjitte fierderop.
Yn de omjouwing binne twa jongemannen oanholden, fan 18 en 20 jier âld. Ien fan de twa hie in mes by him.
Alle belutsenen komme út de gemeente Súdwest Fryslân. Dat meldt de plysje. It slachtoffer is nei it sikehûs brocht. Hy hat yntusken in ferklearring ôflein. De plysje is noch op syk nei tsjûgen.


description: De Alvestêdetocht, maratonreedriden en de situaasje mei de iishockeyhal yn Thialf: dêroer hiene wy it freed yn Fryslân Hjoed.

title: FIDEO: Alvestêdetocht en de Thialf-situaasje yn Fryslân Hjoed

maintext: "We krije in kâlde winter", seit Pyt Paulusma. En as de waarman dat seit, dan gean ús gedachten automatysk nei de Alvestêdetocht. De lêste kear is al hast 22 jier lyn: 4 jannewaris 1997. En elk jier, om dizze tiid hinne, begjint it hast fansels in bytsje te kribeljen. Dêroer hiene wy it freedtemiddei yn de sportútstjoering fan Fryslân Hjoed op telefyzje. Oan tafel by presintator Arjen de Boer sieten Klasina Zeinstra, Peter de Vries en Marten Hoekstra. Ek de aktualiteit, de situaasje mei de iishockeyhal by Thialf, kaam oan 'e oarder.


description: De basketballers fan Aris stean foar in moaie útdaging: se spylje sneon tsjin de nûmer trije fan de earedifyzje, Leiden. De sportredaksje fan Omrop Fryslân

title: Wedstriid fan de wike: Basketballers fan Aris moetsje Leiden

maintext:
It is in útdaging, om't Leiden gewoanwei ien of twa maatsjes te grut is foar de Ljouwerter basketballers. Dy ploech hat dan ek in folle heger budzjet. "En dus soe it moai wêze as Aris it Leiden lêstich meitsje kin", fertelt sportferslachjouwer Andor Faber.
"De Ljouwerter hoop is wat dan oanbelanget wol fêstige op spulferdieler Jonathan Williams. Hy koe troch blessueres noch net yn aksje komme. Mar, we kinne hiel wat fan him ferwachtsje, as we Aris-coach Tony van den Bosch leauwe meie."
De wedstriid wurdt sneontejûn 20.00 oere live útstjoerd op de webside fan Omrop Fryslân en yn de Omropapp.


description: Fryske froulju dy't wichtich binne foar de mienskip. Ien fan dy froulju is Jildou, studint technyk út Eastermar. Wa is sy?

title: Froulju fan Fryslân: Jildou, studint technyk út Eastermar

maintext:
Der steane hiel wat stânbylden yn Fryslân, mar wol folle mear fan manlju as fan froulju. Tiid foar in ynhelslach! Yn it programma Froulju fan Fryslân, tongersdeis om 17.45 oere op TV, wurdt der socht nei seis froulju dy't wichtich binne foar de Fryske mienskip op watfoar manier dan ek. Ien fan dy froulju is studint technyk Jildou (Eastermar).
Yn de ôflevering fan 6 desimber is it safier: de bylden binne klear en kinne yn it Amelius van Oenemapark op It Hearrenfean delsetten wurde. Hoe sil it lykje no't se bûten steane? Jildou (18) is de jongste fan de Froulju fan Fryslân-froulju. Se docht in technyske oplieding en rint staazje by in bedriuw dat spesjalisearre is yn hydraulyk. Presys wat sy aardich fynt. Neffens Jildou soene folle moar famkes in technyske oplieding folgje kinne. By iepen dagen helpt Jildou dan ek altyd mei om famkes oer te streep te lûken.


description: Omstanners fûnen om 13.45 oere oan it Breedpad in lichem. De plysje hat in diel fan it sintrum ôfset.

title: Stoflik omskot fûn yn it sintrum fan It Hearrenfean

maintext: Yn it sintrum fan It Hearrenfean is moandeitemiddei in stoflik omskot fûn. Omstanners fûnen om 13.45 oere oan it Breedpad yn lichem. De plysje hat in diel fan it sintrum yn de buert fan de Kolk-grêft ôfset.


description: De saak is it grutste ôfpakresultaat yn in wytwasksaak yn Noard-Nederlân oant no ta. De Ljouwerter haadfertochte krige earder al 12 jier selstraf.

title: Op 'e nij fertochten yn saak-Arville feroardiele

maintext:
De earste fertochte dy't woansdei feroardiele is, hie hast 280.000 euro wytwaske. Hy stie ta dat twa oare dieders it jild ferstoppen yn in klûs ûnder de flier fan syn badkeamer. Hy waske dêrneist in horloazje fan 3.000 euro wyt. De man moat in boete fan 13.000 euro betelje.
De twadde fertochte waske 150.000 euro wyt en kocht mei kontant krimineel jild djoere sportauto's. De man krige in selstraf fan 15 moannen en moat dêrneist 35.000 euro oan de steat werom betelje.
Grutste ôfpakresultaat
De saak-Arville is it grutste ôfpakresultaat yn in wytwasksaak yn Noard-Nederlân oant no ta. By plysje-ynfallen yn trije plakken, Ljouwert, Assen en Gasteren, is yn maaie 2014 in bedrach fan 4,4 miljoen euro cash yn beslach naam. Fierders is beslach lein op in wenning, in loads, auto's en lúkseguod as klean en juwielen.
Twa oare fertochten yn de saak krigen earder al straffen oplein foar de ynfier fan in grutte partij kokaïne en wytwaskjen.


title: Brievebussen yn Drachten mei fjoerwurk opblaasd

maintext:
Yn Drachten binne freedtejûn mei fjoerwurk brievebussen by in flat opblaasd. De eksploazje makke in gat yn de bussen en der sneuvele ek in rút. Bewenners fan de flat kinne de kommende tiid gjin post yn de bus krije.
De plysje hat yn de omjouwing fan de flat oan de Melkkelder noch socht nei de dieders, mar safier bekend net ien oantroffen.


description: Yn Fryslân DOK dizze wike omtinken foar de Fryske telefyzjeman Johan van der Zee. Van der Zee ferstoarn ôfrûne jier en wie benammen bekend fan syn Fryske b

title: Omrop TIP: De lêste reportaazje

maintext:
Unike bylden neilitten
Johan van der Zee begûn syn karriêre yn 1965 by de RONO, it lettere Omrop Fryslân. Johan van der Zee kin sjoen wurde as de earste TV-sjoernalist fan Fryslân en hat de provinsje in soad unike bylden neilitten. Foar Omrop Fryslân makke er de lêste jierren in programma dêr't er yn weromseach op dy earste reportaazjes. Doe't er yn 2002 mei pensjoen gie by Van Gewest tot Gewest wie dit it langst rinnende programma fan de Nederlânske telefyzje . By syn ôfskied waard bekend dat it programma opheft wurde soe. It waard sjoen as de ein fan in telefyzjetiidrek.


description: Fierder: weromsjen op Hearrenfean, foarútsjen nei Cambuur en nijs oer kuorbal, basketbal en bobslydzjen.

title: Sportoersjoch: Medaljes op it iis yn Almaty

maintext:
SC Hearrenfean hat dit wykein mei romme sifers wûn yn Tilburch. Is de sportive krisis nei de eftergrûn? Foar de winter moatte de Feansters noch thús tsjin Utrecht en út nei NAC. Dan soe ynienen de subtop wer yn sicht komme.
Cambuur spilet moandeitejûn tsjin Jong PSV. De Ljouwerters wolle eins mar ien ding: revanche foar it debacle yn eigen hûs tsjin Eindhoven. Doe ferlearen se kânsleas mei 3-1 fan de leechfleaner.
De shorttrackers sieten yn Almaty foar in wrâldbekerwedstriid en binne weromkaam mei in hiel soad medaljes.
By it bobslydzjen wie dit wykein de earste wrâldbekerwedstriid fan it seizoen yn Letlân. En dêr gie it mis mei mei Dennis Veenker fan It Hearrenfean.
By de basketballers fan Aris giet it ek al net geweldich. Dit wykein moasten se tsjin Leiden.
Wedstriid fan de wike
Danny Noppert fan De Jouwer is de earste Fries ea dy't meidocht oan it WK darts fan dartbûn PDC. Kommende freed spilet er yn de earste ronde tsjin Royden Lam út Hong Kong. Dat is de wedstriid fan de wike.


description: Hy stiet net op 'e startlist. Dat betsjut dat hy yn febrewaris op de WK ôfstannen yn Inzell syn titel net ferdigenje kin.

title: Sven Kramer lit 10 kilometer op NK ôfstannen sjitte

maintext:
Nei de 1500 meter fan sneon liet Kramer al witte dat hy twivele oft er de 10 kilometer wol ride soe. Dat is dus net it gefal. Der binne twa startbewizen te fertsjinjen foar de WK ôfstannen. No't de seisfâldich Nederlânsk kampioen op de 10 kilometer snein dus net rydt, mist er op dy ôfstân ek de WK.
Op it lêste wrâldkampioenskip yn 2017 pakte Kramer noch de titel op de 10 kilometer. Dy kin Kramer yn febrewaris no dus net ferdigenje.
Der binne snein fiif ritten. Yn rit 4 ride de twa grutte favoriten, Patrick Roest en Jorrit Bergsma, tsjininoar.


description: Der binne sels radionstasjons dy't oars neat as krystmuzyk draaie. Mar wat is no it geheim fan in goeie krystplaat?

title: Wêrom binne der safolle krystnûmers? Syb: "Oare muzyk wurdt no dochs net draaid"

maintext:
Mar it is ek in gelegenheid om optredens te boeken mei dy spesjale nûmers.
"Seker! Wat we mei De Kast dogge mei ús krystfoarstellingen, dat is ûngefear fiftyfifty: in hiel soad materiaal fan De Kast, lykas 'In nije dei' en 'It hert fan myn gefoel'. Dy passe hiel goed yn dizze foarstelling. En dêrneist ha we ek noch in hiel soad bekende krystnûmers. 'Driving home for Christmas' fan Chris Rea ha we oerset yn it Frysk, fan 'Imagine' ha we in Fryske ferzje. Dat past hiel goed yn sa'n krystfoarstelling."


description: Bêste Fries yn Alkmaar wie Bob de Vries, dy't fjirde waard. Bianca Bakker fan Wynjewâld waard sechsde by de froulju.

title: De Vries krekt bûten poadium yn Alkmaar, Bakker sechsde

maintext: By de froulju wie Bianca Bakker de bêste Friezinne. Sy einige op it sechsde plak yn Alkmaar. De winst gie nei Irene Schouten, dy't rydt foar de ploech fan reedrydcoach Jillert Anema. Lisa van der Geest en Imke Vormeer einigen respektyflik as twadde en tredde.


description: Dat fine boeren. Se binne benaud foar it rindemint fan it boerebedriuw.

title: "Duorsumens bêst, mar dan graach wol mei help fan oerheid en banken"

maintext:
Neffens Van Geel lizze der noch hiel wat útdagingen en is it koart dei. Mar hy leaut noch altyd dat in akkoart mooglik is. Op de fraach fan boeren út de seal dat oare sektoaren der faak maklik foarwei komme en dat der altyd nei de boeren sjoen wurdt sei Van Geel dat de sektor net nei oaren sjen moat.
Earst de eigen broek ophâlde en dan oaren op harren ferantwurdlikens wize is folle better, seit Van Geel. Wol is er it der folslein mei iens dat der sa gau mooglik ôfspraken komme moatte foar de loftfeart en de skipfeart. Dy sektoaren bliuwe oant no ta bûten skot by de oanpak fan it klimaat.


description: Fanwegen it Kulturele Haadstêdjier 2018 en ek it drokke jier dêrfoar krije alle gemeentebewenners in frijkaartsje.

title: Ynwenners Smellingerlân meie fergees nei Museum Dr8888

maintext:
Museum Dr8888 hat yn 2018 goed 24.000 besikers op de museumlokaasjes ûntfongen. Ek nei it bûtenprogramma fan it museum kamen inkelde tûzenen besikers. It inisjatyf fan it museum wurdt stipe troch de gemeente, mei in bedrach fan 15.000 euro. De tagong is allinnich fergees as minsken harren legitimaasjebewiis meinimme en in bewiis dat se ynskreaun stean yn de gemeente.
"Juist nu, in een tijd van bezuinigingen voor het museum leek het ons goed om met dit soort acties te tonen hoe belangrijk het museum is als schatbewaarder van het DNA van Smallingerland", fertelt direkteur Paulo Martina.


description: De wite pup wie nei de hurde wyn fan de ôfrûne dagen op Skylge oankaam en de mem kaam net mear opdaagjen.

title: Op Skylge bedarre seehûnejong Jolly wurdt opfong yn Pieterburen

maintext: It Seehûnesintrum yn it Grinslanner Pieterburen hat it earste seehûnejong fan dit seizoen opfongen. It giet om in wite pup, dy't nei de hurde wyn fan de ôfrûne dagen op Skylge bedarre is. Fan it jong, in wyfke, die bliken dat de mem net mear opdaagjen kaam.


description: Yn 129 ôfleveringen kamen de harkers fan Omrop Fryslân dit jier yn 'e kunde mei de ynwenners fan it doarp Feanwâldsterwâl.

title: Iepen Doarp: weromsjen op rige oer Feanwâldsterwâl

maintext:
Hy beluts Sippy Tichelaar by it projekt. De twa sjoernalisten makken de ferhalen mei de bewenners fan it âlde feandoarp. In grut ferskaat oan ferhalen oer it doarp, mar ek oer de wize fan libjen en tinken fan doarpelingen kaam nei boppe. Somtiden heftich en emosjoneel, mar ek fleurich of konfrontearjend. It joech troch it jier hinne in moai byld fan de mienskip fan it doarp. Feanwâldsterwâl as symboal fan de plattelânsbefolking.
Ut de klauwen
Neffens Sjoerd Litjens begûn it mei in lyts idee en is it projekt behoarlik 'út de klauwen' rûn. Op in positive wize dan. Sa is der oant 6 jannewaris 2019 in eksposysje yn doarpshûs de Schierstins yn Feanwâlden oer Iepen Doar(p). Foar de sjoernalist wie it ek in weromkear nei it doarp dêr't er opgroeide. Syn ynstelling 'elk libben is in portret wurdich' brocht him op it idee foar Iepen Doar(p).


description: De reedrider fynt fral dat it ferlykjen fan sporten net te dwaan is. De nominaasjes fan dit jier krigen wer in soad krityk.

title: Sven Kramer oer ferkiezing Sporter fan it Jier: "Hâld dermei op"

maintext:
Under de sân nominearren (trije manlju en fjouwer froulju) binne trije reedriders: Kjeld Nuis, Jorien ter Mors en de Fryske shorttrackster Suzanne Schulting. By it NOS-radioprogramma Langs de Lijn en Omstreken waard it reedriden omskreaun as in "C-sport en mondiaal een D-sport".
Kramer fynt fral dat it ferlykjen fan sporten net te dwaan is. "En kinst dy ôffreegje, en dat ha ik al faker dien, oft de opset fan it Sportgala net oars moat of sels hielendal net", sei de Fries. "As sporter is olympysk goud it heechst helbere. Dan hoech ik gjin Sportman fan it Jier mear te wurden. Dus tink ik: wat makket it út? Ik bin dochs olympysk kampioen."
"Hâld dermei op"
"Ik freegje my dan ôf: wat docht de Sporter fan it Jier der noch ta? Ast it oan my fregest, sis ik: hâld dermei op."
Fryske nominearren
Schulting is net de iennige Fries dy't dit jier kâns makket op de Jaap Eden Award. By de manlju is turner Epke Zonderland nominearre. Shorttrackcoach Jeroen Otter, dy't op It Hearrenfean wennet, makket ek kâns op in priis.
Kramer waard sels yn 2007 Sportman fan it Jier.
De winners wurde bekend makke op it Sportgala fan de NOS en NOC*NSF. Dat wurdt holden op woansdei 19 desimber.


description: Dat is foar Veenker en piloat Ivo de Bruin it bêste resultaat fan it seizoen. In dei earder waard Nederlân noch fjirtjinde.

title: Fjouwermansbob mei Dennis Veenker alfde yn Winterberg

maintext: De Nederlânske fjouwermansbob, mei Dennis Veenker fan It Hearrenfean, is snein by de wrâldbekerwedstriid yn Winterberg alfde wurden. Dat is foar Veenker en piloat Ivo de Bruin it bêste resultaat fan it seizoen. In dei earder waard de Nederlanske ploech fjirtjinde. Ferline wike hiene De Bruin en Veenker in drege dei yn de twamansbob.


description: De reedrydster fan Rottum ried mei 4.00.64 de njoggende tiid ea yn it Fryske iisstadion. It twadde plak gie nei Ireen Wüst mei in tiid fan 4.01.29.

title: Antoinette de Jong pakt NK-titel op 3000 meter, sulver foar Wüst

maintext:
Anema diskwalifisearre
De 3000 meter einige foar Reina Anema yn in teloarstelling. De reedrydster fan De Gordyk ried mei 4.04.18 wol in persoanlik rekôr, mar dy sil nea offisjeel de boeken yngean. Anema waard fanwegen in foute wiksel diskwalifisearre.
Har tiid wie al net genôch om har te pleatsen foar it EK allround. De bêste trije froulju yn in kombinaasjeklassemint oer de 1500 en 3000 meter meie nei dat toernoai yn it Italiaanske Collalbo ta. Wüst en De Jong hearden, krekt as Achtereekte, wol by de top-trije fan dat klassemint.


description: Yn Fryslân DOK: Wat docht taal mei je gefoel fan thúsfiele? Hoe rekkest thús yn in nije taal? Wat litte je efter?

title: Omrop TIP: Thús yn taal

maintext: Ofrûne jier wie Ljouwert letterlik it 'lân fan taal' ûnder LF2018. De stêd as it sintrum fan meartaligens, mei besikerssintrum Obe as tagongspoarte. Wat is it plak fan it Frysk yn in wrâld mei 7 tûzen talen? Neffens programmadirekteur Siart Smit fan Lân fan Taal moatte we yn elk gefal ophâlde mei it kleien oer de Fryske taal. Want kleie is net oantreklik. Siart en syn Sweedske frou Karin Andersson witte as gjin oar hoe't taal de tagong wêze kin nei de oar.


title: Automobilist wykt út foar kat en bedarret yn sleat

maintext: In automobilist wykte freed op de dyk by Tsjerkgeast út foar in kat, mar bedarre dêrby wol mei de auto yn it wetter. Ferskate dûkploegen, boaten en rêders fan de brânwacht waarden alarmearre.


description: "Op myn freegjen fertelde er dat er de foarhûd fan syn apparaat ferkeapje woe. 'Se meitsje dêr op 't heden in searum fan', sei er."

title: Kollum: "Pimelkrêm"

maintext:
Yndie is in gesichtsmasker op basis fan foarhûd de lêste trend yn de obsesje mei it uterlik. Bekende aktrises as Sandra Bullock, Kate Beckinsale en Cate Blanchett litte harren geregeld behannelje mei de saneamde 'pimelkrêm'. De foarhûdsjes komme foar it meastepart út Súd-Koreä. It besnijen fan jonkjes skynt dêr gewoante te wêzen. Earst hiene se besocht om der beurzen fan te meitsjen, mar alle kearen as der in oantreklike frou foarbykaam feroare dy beurs yn in koffer, dus dat wurke net. No meitsje se der in ferjongingskrêm fan. En dy wurket wol, neffens de ferhalen.
Doe't it nijs hjiroer nei bûten kaam reinde it snedige opmerkingen. Ien fan de reagearders fûn it bygelyks it toppunt fan irony dat in selsbeneamd feministe as Blanchett in searum fan pimels op har gesicht smarde om der jonger út te sjen, en sadwaande oantrekliker foar manlju. Dêr sit wat yn. De Nederlânske aktrise Anniek Pheifer hie it yn dat ferbân oer in 'ziekelijke hang naar jeugdigheid'. En ek dêr sit wat yn. It hat derfan dat âlderdom as in sykte sjoen wurdt. Meastal kriget de media en de reklame dêr de skuld fan. Dy ferhearlikje mar ien type frou, nammentlik dat fan jong, slank en mei de rûningen op de goeie plakken.
Dochs binne der ek genôch froulju (en manlju dy't der net as George Clooney of Leonardo di Caprio útsjogge) dy't harren dêr neat fan oanlûke. It hinget mei oare wurden hielendal fan de persoan ôf. Hoe maklik bist te beynfloedzjen? Yn watfoar kultuer bist grut wurden? Hoefolle omtinken wurdt der yn dyn rûnten oan it uterlik jûn. En oan it inerlik. Hoefolle omtinken is der foar karakter, foar gedrach en talint? Dat soarte faktoaren spylje allegear mei yn hoe't minsken mei sokke saken omgean.
Feit is dat 91 prosint fan de Nederlânske froulju net tefreden oer harren uterlik is. Dy tinke oer in facelift, oer botox en it fuortslobberje litten fan fet. En sille aanst oan de pimelkrêm gean, want Nederlân folget no ienris yn alles it ljochtsjend foarbyld dat Amearika hjit.
Buorman stie ûnderwylst noch mei it mes yn de oanslach, klear om syn flubberich tútsje oan de kosmetikawrâld te donearjen. 'Witst', sei er dreamerich. 'Ik soe wol witte wolle wa fan dy bekende artysten aanst myn pimeleintsje oer har gesicht útsmart. Dat ik, krekt as mei dy goede doele-aksjes, in aansichtkaart fan Madonna krij mei de tekst: 'It masker fan dyn penis hat it gesicht fan Madonna tsien jier jonger makke. Tank dêrfoar.'"


description: Thomas Azier, RAKETKANON, The Soft Moon en Husky Loops sille yn it wykein fan 18, 19, 20 en 21 july te hearren wêze op Welcome to The Village.

title: Thomas Azier komt nei muzykfestival Welcome to The Village

maintext: Yn elk gefal sille RAKETKANON, The Soft Moon, Husky Loops en Thomas Azier te hearren wêze op de sânde edysje fan it festival yn de Griene Stjer. Azier soe by de ôfrûne edysje al op de planken stean, mar de yn Nijeberkearp opgroeide artyst sei ôf omdat er doe te drok wie mei it opnimmen fan in nij album.


description: It Stichtingsbestjoer fynt dat de klup bestjoerlike fernijing nedich hat, mear wolle se earste net sizze.

title: Stichtingsbestjoer SC Hearrenfean wol nije wike pas prate

maintext: It Stichtingsbestjoer fan Sportklup Hearrenfean wol pas takom wike - nei de Algemiene Gearkomste fan Oandielhâders - taljochting jaan op it beslút dat se it fertrouwen yn de ried fan kommissarissen (RfK) opsizze. RfK-foarsitter Jorrit Jorritsma sei moandei op in parsekonferinsje dat sy nije wike net opnij beneamd wurde. It Stichtingsbestjoer fynt dat de klup bestjoerlike fernijing nedich hat.


title: Kurator Fries Museum is nije direkteur Mondriaanfûns

maintext: Eelco van der Lingen, dy't no noch konservator is by it Fries Museum yn Ljouwert, wurdt mei yngong fan 1 maart direkteur fan it Mondriaan Fonds. Dat is it Nederlânske stimulearringsfûns foar byldzjende keunst en kultureel erfgoed. By it Fries Museum hâldt Van der Lingen him sûnt april ferline jier dwaande mei hjoeddeiske en moderne keunst.


title: Kleibeuker wint sulver op 5000 meter NK ôfstannen

maintext: Carien Kleibeuker fan It Hearrenfean hat sneintemiddei yn Thialf op it NK ôfstannen in sulveren medalje wûn op de 5000 meter. De 40-jierrige reedrydster ried 6.53.97. It goud gie nei Esmee Visser, dy't mei 6.49.49 mar 0.18 sekonden boppe it baanrekôr siet. Carlijn Achtereekte pakte it brûns mei 6.56.06.


title: Wêr binne de letters 'Love Fryslân' bedarre?

maintext:
De letters 'Love Fryslân' binne freedtenacht ferdwûn fan in bedriuweterrein fan transportbedriuw Vellema yn Ljouwert. Eigener André Vellema konstatearre sneontemoarn it ferdwinen fan de letters.
Hy hie se sneon binnen sette wollen om foar te kommen dat der in nijjiersstunt mei úthelle wurde soe. De letters, dy't brûkt wurde om Fryslân oan te priizgjen, binne wierskynlik mei in kraantsje oer it stek fan it bedriuweterrein tild. Der is gjin oanwizing efterlitten wa't de letters meinommen hat.


description: De wedstriid yn it Cambuurstadion tsjin it belofte-alvetal fan De Gaafschap einige yn 0-1.

title: Jong Cambuur ferliest lêste kompetysjewedstriid foar de winterstop

maintext:
By it skoft wie it 0-0. Yn de twadde helte makke Thijs van Amerongen de iennige goal fan de wedstriid. Justin Mathieu stie yn de basis by Jong Cambuur. Hy waard ferline wike weromset nei de belofteploech.
Nei de winterstop spylje de Cambuurbeloften, krekt as Jong SC Hearrenfean, yn de saneamde degradaasjepûl. Dat is omdat se by de ûnderste fiif ploegen einige binne.


description: De offisier fan justysje easke ek in selstraf fan fjouwer moannen ûnder betingst en fûn dat de Frjentsjerter it jild ek werombetelje moat.

title: Eask: 240 oeren wurkstraf foar Frjentsjerter om PGB-fraude

maintext: Tsjin in 69-jierrige man út Frjentsjer is tongersdei in wurkstraf fan 240 oeren easke, foar de fertsjustering fan hast fjouwer ton oan PGB-jild. De offisier fan justysje easke ek in selstraf fan fjouwer moannen ûnder betingst en fûn dat de Frjentsjerter it jild ek folslein werombetelje moat.


description: De plysje Noard-Nederlân hat tiisdeitemoarn yn aksje west fanwegen spûkriders op de A6, dat meldt Omrop Flevolân.

title: Plysje brekt efterfolging mei spûkriders ôf fanwegen gefaarlike situaasjes by De Lemmer

maintext:
It giet om twa manlju dy't har frjemd gedroegen op in parkearplak yn Marknesse. Doe't se de plysje Midden-Nederland seagen, naaiden se út oer de A6 rjochting De Lemmer.
Dêrby kearden se op in bepaald momint by Eastersee om en riden yn de ferkearde rjochting werom. Omdat dat gefaarlike situaasjes opsmiet, is de plysje ophâlden mei achterfolgjen. De manlju binne letter net mear fûn.


description: "Meitsje gjin hutspot fan talen. It sêdet, mar it is net om grutsk op te wêzen."

title: Kollum: "Moderne slaven"

maintext:
Sjoch, it Frysk en in Ingelsk is my hast like leaf. Ik bin gek op Ingelsk, omdat it tichtby it Frysk komt. Mar wêr't ik in freeslike hekel oan haw, is it hast stuitsjende brûken fan Ingelske wurden yn de talen dy't we hjir sprekke. Undersyk hat útwiisd dan Nederlanners it minst grutsk op harren taal binne. Ik bin mar sa frij om dêr Friezen ek by te setten. Ferbrekke is in nasjonale hobby. Frysktalige sjoernalisten uterje harren, op in pear útsûnderingen nei, op de sosjale media altyd yn it Hollânsk en yn Amsterdam kinne je tsjintwurdich allinnich noch yn it Ingelsk telâne. Lang libje de foarútgong. No, ik tink dat we mei syn allen oan it ferearmjen binne wat ús talen oanbelanget. Nochris, wy binne wrâldkampioen ferbrekken en dy titel sille we nea wer ferspylje.
Yn ús talen slûpt it Ingelsk al mar mear binnen, nee, stoarmet it as in oaljefant troch de diggelkast, kin ik better sizze. As jimme my fjouwer radioreklames sûnder in Ingelsk wurd neame kinne, winne jim de firtuele feestsigaar. O nee, smoke mei ek net mear. It is dreech om alles by te hâlden.
Dizze wike kaam ik it wurd getraded tsjin. Ge-tra-ded. Ik haw der in skoft nei sjoen en moast der hast fan spuie. Sa ferskriklik is de twang om Ingelsk yn te boargerjen dat we ferbûgingen brûke om it mar in Nederlânsk sauske te jaan. Getraded. Geframed. Der binne mear fan dy pine-yn-de-holle-foarbylden.
Yn dit gefal gie it oer in iishockeyspiler dy't fan de iene nei de oare klup gie. Yn it Ingelsk sizze je dan: The player has been traded from club A to club B. Traded is dan in gewoan wurkwurd. Mar wy as Nederlanners en Friezen fine traded blykber in folle better wurd as ferhannele. Want to trade is gewoan ferhannelje. De spiler kriget in transfer, mar transfer is ek al wer in wurd út in frjemde taal. Op himsels haw ik dêr gjin muoite mei, mar it folslein belachelike Hollânske taheakjen fan ge-traded yn stee fan traded is sa gekunsteld, dat je der pine yn it liif fan krije. It bekket ek net. It is Ingelsk ynbreidzje wolle op in wize dy't net past. Ophâlde dêrmei.
Trouwens, om noch even op de slavernij werom te kommen, in tige populêr ûnderwerp, der binne tsjintwurdich ek slaven dy't miljonêr binne. In spiler yn de NHL, de grutste iishockeykompetysje fan de wrâld, kin fan de iene op de oare dei op de hichte brocht wurde fan it feit dat er ferhannele is nei in oare klup. Dêr hat er sels net folle oer te sizzen. De alderbêste spiler aller tiden, Wayne Gretzky, oerkaam it ek. Hy waard mei triennen yn de eagen fan de iene op de oare dei fan Edmonton nei Los Angeles traded.
Sjogge jim no wol dat traded folle better bekket dan ge-traded? Sille we asjebleaft ophâlde mei dat dwaze gegriem mei dat Ingelsk? Ingelsk is in prachtige taal. Frysk ek. Brûk dat dan beide, mar meitsje der gjin hutspot fan, dat is typyske Hollânske kost. It sêdet, mar it is net om echt grutsk op te wêzen."


description: Bobby Veenstra hiert de lokaasje oant 31 desimber 2019. Nei ferwachting is dan de útslach fan de nije priisfraach bekend.

title: Nije hierder sil Zalen Schaaf kommend jier nij libben ynblaze

maintext:
Nije priisfraach
Op fersyk fan de gemeenteried is de priisfraach fan novimber 2018 foar de takomst fan Zalen Schaaf ynlutsen en wurdt der in nije priisfraach betocht. Hjirby mei de sloop fan Schaaf gjin opsje wêze en moat der mear klam lizze op in multyfunksjonele, kulturele en sosjale ynfolling. Ek wol de gemeenteried in ynfolling yn de jûnsoeren mooglik meitsje.
Speelmanskwartier
Dêrfoar moat de fisy foar it Speelmanskwartier oanpast wurde. De ambysjes en rânebetingsten foar de yn novimber útskreaune kompetysje kamen nammentlik foar in grut diel út dizze fisy. De fisy waard tegearre mei de buert ûntwikkele en is yn jannewaris 2015 fêststeld. Dizze oanpassing wol de gemeente begjin 2019 dwaan. Op basis fan de oanpaste fisy skriuwt de gemeente in nije priisfraach út.


description: Yn it foarjier waard Erik Wolsink ûntslein by LDODK. Hy is no de trainer fan KCC út Capelle aan den IJssel.

title: Kuorballers fan LDODK winne fan trainer dy't se earder dit jier ûntslein ha

maintext:
De wedstriid yn Capelle aan den IJssel begûn in oere letter as de bedoeling wie, omdat skiedsrjochter Johan Vries fêst siet yn it ferkear. Der wie in file troch in ûngelok op de A12.
LDODK hie in goeie start. De Friezen pakten flot in 4-0 foarsprong. KCC kaam fuortdaliks sterk werom nei 7-7, en koe oant 11-12 knap bybliuwe. Flak foar it skoft soargen foaral de internasjonals Erwin Zwart en Marjolijn Kroon derfoar dat der in romme foarsprong op it boerd kaam. De rêststân wie 11-17.
Yn de twadde helte besocht KCC om it gat lytser te meitsjen. Dat slagge net. De Gordyksters skeaten mei skerp en rûnen hieltyd fierder út. Marlou Kuiper skoarde seis kear, wêrfan fiif kear yn de twadde helte. Erwin Zwart, Marjolijn Kroon en Femke Faber wienen ek sterk, mei acht, seis en fiif doelpunten.


description: Nei in oere makke Aitor Cantalapiedra de iennige goal fan de wedstriid.

title: Cambuur ferliest fan Twente yn lêste thúswedstriid fan 2018

maintext:
Yn it earste kertier fan de wedstriid hie FC Twente it bettere fan it spul, mar in hiel soad lieten de besikers ek net sjen. Cambuur-doelman Xavier Mous kaam gjin inkeld momint yn de problemen.
Dêrnei waard Cambuur better. Earst skeat Issa Kallon yn de hannen fan Joël Drommel, mar net folle letter hie Kevin van Kippersluis de 1-0 op de fuotten. Syn ynset waard ek keard troch de Twente-keeper. Yn de lêste minút foar it skoft hie dyselde Van Kippersluis opnij in grutte kâns. Diskear waard syn skot blokt.
Cantalapiedra mei de 0-1
Javier Espinosa besocht it in kear fan ôfstân. Syn skot foel in meter njonken it doel fan Mous. De oare Spanjaard, Aitor Cantalapiedra, skoarde nei in kertierke spyljen yn de twadde helte wol. Hy hie de romte om út te heljen bûten it strafskopgebiet en lei de bal fraai yn de hoeke.
Yn de lêste tweintich minuten fan de wedstriid wie Cambuur hieltyd faker op de helte fan FC Twente te finen. Echt grutte kânsen smiet dat lykwols net op. Matthew Steenvoorden kopte njonken nei in corner, Nigel Robertha skeat heech oer en in skot fan Rossi bedarre fia in Twente-skonk in meterke njonken de goal.


description: By de wedstriid én it optreden wurde in protte minsken ferwachte. De gemeente is benaud foar parkeardrokte.

title: Boargemaster Velsen driget bekerwedstriid SC Hearrenfean te ferbieden om Youp van 't Hek

maintext:
De gemeente is bang foar parkeardrokte omdat besikers fan in skouboarch yn de buert de auto ek kwyt moatte. Der wurde in protte minsken ferwachte, omdat Youp van 't Hek dêr optreedt. De seal is útferkocht.
Telstar moat foar twa oere tiisdeitemiddei mei in oplossing komme, en ferkearsregelders tasizze. "Mocht deze garantie niet komen, dan verbiedt mogelijk de burgemeester de wedstrijd", seit in gemeentewurdfierder tsjin it Noardhollânsk Deiblêd.
Problemen delbêde
Wurdfierder Dennis Bliek fan Telstar is derfan oertsjûge dat der foar dy tiid in goede oplossing leit.
Bestjoerslid Joop de Vries lit út namme fan ODIN'59 witte dat er fernuvere is troch de útspraken fan de boargemaster. "Ik kreeg juist vorige week nog het bericht dat alles dik in orde was", seit er tsjin NH Nieuws. "Maar ik heb er vertrouwen in dat het wel goed komt."


description: Yn trije gefallen gie it om ynwenners fan de gemeente Waadhoeke.

title: Plysje hâldt ferskate minsken oan yn Ljouwerter útgeanssintrum

maintext:
Yn trije gefallen waarden ynwenners fan de gemeente Waadhoeke oanhâlden.
Tsjin ienen waard in 29-jierrige ynwenner fan dy gemeente oanhâlden nei't er de plysje misledige hie. De plysje hie de groep dêr't er by hearde even dêrfoar frege om wat stiller te dwaan om't se oan it razen wienen op de Nieuwestad.
Twa oeren letter waard in 39-jierrige ynwenner út Waadhoeke oanhâlden om't er him fersette by de portiers en plysje nei't er út in kafee yn de Oude Doelesteeg set wie. En in 26-jierrige ynwenner út Waadhoeke wie om healwei fiven sa ferfelend op it Saailân dat er oanhâlden is foar iepenbiere dronkenskip.
Betelje of sitte
Krekt nei fiif oere waard in 25-jierrige Amsterdammer út in hoarekagelegenheid op it Ruiterskwartier set. Hy hie in hoareka-ûntsizzing en der stienen ek noch twa boetes fan mei elkoar 600 euro iepen. Dat koe er betelje of seis dagen sitte. De Amsterdammer keas foar it sitten.


description: Haverkort hat de funksje twa jier hân.

title: Wethâlder Haverkort fan Smellingerlân hâldt op


description: Yn 'Sportmominten 2018' presintearje de Omrop, Leeuwarder Courant, Provinsje Fryslân en Sport Fryslân de populêrste Sportmominten fan 2018.

title: LIVE: Friezen kieze it sportmomint fan 2018

maintext: Wat is it moaiste sportmomint fan 2018 neffens it publyk? Wurdt it de tredde wrâldtitel fan Epke Zonderland oan de rekstôk, de tredde olympyske titel op de fiif kilometer fan Sven Kramer oft dochs it goud fan Suzanne Schulting op de Olympyske Spelen? Yn de spesjale útstjoering 'Sportmominten 2018' presintearje Omrop Fryslân, de Leeuwarder Courant, Provinsje Fryslân en Sport Fryslân de populêrste Sportmominten fan 2018. Ek meitsje wy bekend wa't dit jier de Oeuvrepriis krijt.


description: Minsken dy't dêryn opsluten sieten, moasten mar sjen hoe't se derút kamen.

title: Steatelid Dorrepaal: De maatskippij hat de kast timmere en de kaai weismiten

maintext:
Maatskippij hat de kast timmere en de kaai weismiten
It bliuwt syn libben lang in punt dat er oars is as oaren. Oaren plakke dat etiket derop: "Het is 'treiteren van mensen. De maatschappij heeft de kast getimmerd en stopt daar mensen in. Gooit de sleutel weg en dan moet degene die erin zit maar zien hoe hij eruit komt."
Better witte as God
It stekt Dorrepaal tige as ien tsjin him seit dat er der wol wêze mei, mar in bepaalde eigenskip fan him net. Dan fielt er him net as gehiel akseptearre, want "ik ben een eenheid." God akseptearret him wol as in ienheid, is er fan betinken. Dat guon kristenen him net akseptearje, betsjut neffens him dat der minken binne dy't it better witte as God.
Leauwen wie in gefjocht, mar hy hat de tsjerke nei opjûn
Fanwege wat er meimakke hat, hat Dorrepaal grutte muoite hân mei it leauwen. It hat in gefjocht west, fertelt er. Mar hy is ta de konklúzje kaam dat it net by him past om út in groep dêr't er by heart, wei te stappen, omdat der wat oan him is dat dy groep net oanstiet.
"Ik ben onderdeel van die organisatie en moet daar mijn verhaal vertellen."


description: It personiel krige moandeitemiddei te hearren wa't bliuwe mei en wa't ûntslein wurdt.

title: "Drukkende" sfear op wurkflier by Hartman nei mail oer ûntslaggen

maintext:
De 140 meiwurkers fan glêstúnbedriuw Hartman hawwe lange tiid wachtsje moatten op it nijs wa't bliuwe mei en wa net. Dêr is sûnt moandei let yn de middei dúdlikens oer. De pine is dat dy dúdlikens neffens meiwurkers tige let kaam én op in ferfelend momint, sa krekt foar de feestdagen.
It nijs komt de sfear op de wurkflier net te'n goede. "De sfear is drukkend", seit in wurknimmer tiisdei, dy't graach anonym bliuwe wol. "We witte no wa't bliuwe mei en wa't derút giet." It personiel dat net bliuwe mei, hat fan de liedingjaanden in mail krigen. Se moatte tongersdei op petear komme.


description: Mei fiif oare koks fan Culinary Team The Netherlands soarge er foar in waarm neigesetsje op de Culinary World Cup yn Lúksemboarch.

title: Fryske kok Gerben Land wint sulver op ynternasjonale wedstriid

maintext:
Dat bestie út in yochurtmousse mei limoencremeux, in fanylje-kanielsabayon en mango. Se moasten binnen seis oeren 110 neigesetsjes meitsje. In ynternasjonale sjuery beoardiele it mei it twadde plak.
Oan de wedstriid dienen 42 lannen mei. De kok is wiis mei de priis: "Net samar elkenien wit sulver te heljen op sa'n nivo, ik bin hiel grutsk op ús team", seit Gerben Land.
Hy wurket as kulinêr adviseur by Sligro Food Group en hat mei syn frou ek de B&B en teeskinkerij 't Landschap yn Boelensloane. As kok reizge er de hiele wrâld oer.


description: De ferwachtings oft wy dizze winter in Alvestêdetocht krije, binne dit jier heger as oare jierren. Giet it nei 22 jier wer oan?

title: Leden rinne massaal waarm foar Alvestêdetocht troch foarseine kjeld

maintext:
Hindik Hoekstra ried al meardere kearen de Tocht der Tochten en is der no ek wer klear foar. Hy hat der alle betrouwen yn dat it dit jier oangiet. "De kâns sit der wol yn, tink ik. Om't de simmer sa ekstreem west hat, kin Piet wolris gelyk ha dat der in aardige winter oankomt. It hoecht mar twa wiken goed kâld te wêzen mei de wyn út it easten en wy ha al dik iis." Hoekstra is der yn alle gefallen klear foar. "Ik bin alle woansdeis noch oan it trainen, mar ik moat it definitive beslút nimme as de toch hast útskreaun wurdt. Doch ik it of doch ik it net? "
Fanôf de sydline
Jochum de Vries stie fjouwer kear oan de startline fan de Alvestêdetocht. "Ik bin yntusken 76 jier. Doe't ik 70 waard ha ik my ôfmeld as ridend lid, mar ik soe it moai fine om de tocht no ek ris fanôf de sydline te sjen."


description: Mei piloat Ivo de Bruin gie it mis yn bocht 13. Dêrnei binne se net mear begûn oan de twadde ôfdaling yn Sigulda, Letlân.

title: Dennis Veenker crasht mei bobslide yn earste wrâldbekerwedstriid

maintext: Bobslider Dennis Veenker fan It Hearrenfean is by de earste wrâldbekerwedstriid fan it seizoen oer siden teard. Mei piloat Ivo de Bruin gie it mis yn bocht 13. Dêrnei binne De Bruin en Veenker yn it Letske Sigulda net mear begûn oan de twadde ôfdaling.


description: It wie it twadde goud foar Stroetinga op dit NK. Freed wie er ek al de bêste op de scratch.

title: Wim Stroetinga prolongearret nasjonale titel op de koppelkoers

maintext: Wim Stroetinga hat mei syn maat Yoeri Havik de koppelkoers wûn op it NK baanhurdfytsen. Yn Apeldoorn fytsten se sechstich punten byinoar en dat wie mear as genôch foar de nasjonale titel. It is Stroetinga's twadde gouden medalje fan it wykein. Freed wie er al de bêste op de scratch.


description: De fraksje fan de Partij van de Arbeid wol dat it gemeentebestjoer fan Ljouwert yn petear giet mei Rykswettersteat.

title: Ynwenners Grou wolle maatregels tsjin oerlêst fan A32

maintext:
It probleem spilet al tal fan jierren. Dat de ynwenners no oan de bel lûke, hat te krijen mei de plannen fan Rykswettersteat om de A32 oan te pakken. Der sitte in soad hobbels yn de dyk. Ek leit der in winsk om de brêge by Grou op te heegjen, sadat der gruttere boaten ûndertroch kinne. "Alleen, een hoger liggende weg betekent ook meer overlast", seit Hooijer. "Dan is de noodzaak voor goede schermen nog groter."
It Hearrenfean
Hy sjocht as foarbyld nei It Hearrenfean. Dêr is de A32 oan beide kanten ynslúten troch lûdsskermen: "Ook in Leeuwarden zelf. Rijd je de stad in, dan zie je een geluidswal of ben je verplicht 50 te rijden. Dat doe ik met plezier, want ik gun de mensen daar ook woongenot."
De FNP slút him oan by de PvdA. Lida Veldstra: "At minsken hjir serieus lêst fan hawwe, dan moat je sjen wat je der oan dwaan kinne."


description: Freed sieten de gemeenten dy't eigener binne fan Caparis en de direkteur byinoar om te bepraten hoe't it fierder moat.

title: Takomst fan Caparis wurdt pas yn febrewaris dúdlik

maintext:
Yn in spesjale bestjoerskonferinsje kamen de wethâlders en de Caparis-direkteur freed byinoar yn it gemeentehûs fan Smellingerlân. By Caparis wurkje minsken mei in ôfstân ta de arbeidsmerk. Al jierren wurdt der diskusjearre oer hoe't de wurkfoarsjenning funksjonearje moat. Guon gemeenten ha earder al oanjûn eins net mear mei Caparis yn see te wollen. Smellingerlân, Ljouwert en Hearrenfean en Opsterlân wolle dat just wol.
Konstruktyf en posityf
Wethâlder Friso Douwstra fan Ljouwert: "In pear gemeenten hawwe sein: we geane derfoar. Oare gemeenten hawwe fragen. Dy moatte ek by har ried del. Dat begripe we, want sa wurket dat yn in demokrasy. Dêr ha we hjoed hiel konstruktyf en posityf oer praat. Dat is wichtich, benammen foar de minsken by Caparis."
De kommende oardel moanne moatte dy oare gemeenten bepale wat se wolle. Begjin febrewaris moatte dan spikers mei koppen slein wurde. It 'beskut wurkjen', wurk foar minsken dy't net sûnder begelieding wurkje kinne, bliuwt yn alle acht gemeenten by Caparis sa liket it. Neffens Douwstra is der ienichhyd oer by de gemeentes dat dizze minsken beskerme wurde moatte. "Dat is in kwetsbere groep minsken dy't oandacht en begelieding fertsjinnet. Dêr steane we mei ús achten foar, dêr is gjin twivel oer", seit Douwstra.


description: De Flyers wûnen mei 7-2 fan de Golden Sharks út Mechelen. Sneon waard it 6-3 tsjin de Chiefs út Leuven.

title: Twadde wedstriid fan it wykein maklike proai foar de UNIS Flyers


description: Yn de provinsje Grinslân hat sa'n projekt soarge dat yn de spitstiden fiif persint minder minsken mei de bus geane.

title: Provinsje: "Pas lestiden oan dat learlingen bûten spitstiden reizgje kinne"

maintext:
Kramer folget it foarbyld fan de provinsje Grinslân. Dêr hat in selde soart projekt derfoar soarge dat yn de spitstiden fiif persint minder minsken mei de bus geane. Dêrtroch komt der mear romte foar oare passazjiers. De provinsje hat alle Fryske mbo- en hbo-skoallen oanskreaun, seit deputearre Kramer.
De provinsje ynvestearret de kommende jierren hûnderttûzenen euro's yn it iepenbier ferfier.


description: De frou fan 78 waard op in bradery betrape doe't se by ien fan de kreamen it jildkistke meinimme woe.

title: Boete ûnder betingst foar âlde jildkistke-dief

maintext:
De fertochte sei dat se in kistje socht om tee yn te dwaan, mar de offisier fan justysje leaude dat net. Dan wie se by in make-up kream oan it ferkearde adres. Boppedat hie in tsjûge sjoen dat de frou in wike earder ek al besocht hie in jildkistke út in merkkream te stellen.
Fanwege de hege leeftiid fan de fertochte en omdat de frou kwealik jild om hannen hat, lei de rjochter in boete ûnder betingst op.


description: Dickens nimt Fryslân oer. Op De Lemmer, yn Dokkum en yn Ljouwert binne dit wykein grutte Dickens-festivals.

title: De Lemmer wurdt kommend wykein wer omtsjoend ta Dickensdoarp

maintext: Sa'n tûzen frijwilligers binne dit wykein yn it spier om it Dickensfestijn op De Lemmer ta in goed ein te bringen. Yn it doarp wurde 37 akts opfierd op in rûte fan yn totaal 2,5 kilometer. Dermei is it festival Op De Lemmer ien fan de grutste fan ús provinsje.


description: Unbegryp is in wichtige reden wêrom't der in soad wjerstân is tsjin de wolf. Mei in elektroanyske halsbân soe dat feroarje kinne.

title: Johannes Kramer: "Doch de wolf in halsbân om"

maintext:
Soad argewaasje
Dochs soargje de wolven ek hjir yn Fryslân foar in soad argewaasje, om't se gauris buorkerijbisten oanfalle. "Wy witte yn Nederlân net wêr't se binne en wat se dogge. Dat soarget foar eangst by skieppehâlders en boeren", fernimt Kramer. In folchsysteem mei saneamde 'wolf-watchers' en elektroanyske halsbannen soe in better byld jaan kinne fan de wolven. "Wy kinne de noed en soargen fuorthelje troch it ferhaal fan de wolf te fertellen", tinkt Kramer.
Dizze wize fan folgjen is te fergelykjen mei it folchsysteem fan de skries Amalia. Kramer: "De halsbannen ha GPS, sadat wy presys yn de gaten hâlden kinne wêr't wolven binne. It wurket itselde as de skries. In hiel soad minsken ha dêr niget oan om dat te folgjen. Dat soe ek mei de wolven sa kinne."
Yn in oar deiljocht
It direkte effekt fan it folgjen fan in wolf is werom te sjen yn in spesjaal gefal yn Amearika. Hjir wie der ien wolf dy't der yn de jierren 90 út sprong: wolvin 06. Se gie har eigen paad en slagge deryn om in eigen roedel op te zetten. It wyfke fjochte mei bearen en bizons en stie har mantsje as se konfrontearre waard mei oare roedels. Doe't se úteinlik bûten it park deasketten waard troch in jager hie dat sa'n ympakt, dat it debat yn Amearika safier kantele dat it frij bejeien fan wolven oan bannen lein waard.
Ferskil mei Amearika
Dochs is der wol deeglik in ferskil mei Amearika, wit ek Kramer. "Yn Amearika ha se grutte nasjonale parken, dêr't se de wolf op 'e nij yntrodusearre hawwe. Om yn de gaten te hâlden wat dy wolven diene, ha se de bisten folge. Hjir yn Nederlân ha wy totaal oare omstannichheden, mar ek hjir is ûnbegryp." Dêrom soe de wurkwize ek hjir yn Nederlân wol tapast wurde kinne, fynt de deputearre. "Ik leau dat foarljochting in protte helpe kin om mear begryp by minsken te krijen."


description: Middelbere skoallen yn Fryslân moatte hieltyd faker learlingen nei hûs stjoere, omdat der gjin leararen beskikber binne.

title: Soargen by âlders om lesútfal op middelbere skoallen

maintext: Joop Osinga fan Drylts hat in soan yn it eksamenjier fan vmbo-grien op it Nordwin College. Benammen it fak Natuer- en skeikunde, NASK, foel in soad út. De skoalle jout ta dat se dreech leararen fine kinne foar de eksakte fakken. Der is in grut tekoart oan leararen mei in diploma en dat fine âlden in probleem.


description: "It skip hat sa'n tritich of fjirtich jier net syld, mar dat moat wol wer gebeure", seit Romke Blaauw.

title: Tsjalk De Goede Verwachting moat wer sile kinne

maintext:
De tsjalk leit op 'e wâl, bûten by de loads fan heit Piet Blaauw yn Starum. Der wurdt hurd wurke om de 22 meter lange tsjalk klear te krijen. Blaauw hat it skip yn augustus kocht en der is al flink wat gebeurd. "De roef is der ôfhelle en der is in nij en ferhege roef op kaam", fertelt Romke Blaauw. Ek de bolders binne nij. "De kappen moate der noch ôf, dêr komme stielen platen op. Dy binne fannemoarn binnen kaam", fertelt hy grutsk.
Lisplak yn Starum
Blaauw wie al langer op syk nei in sylskip om op te wenjen. "Ik strúnde wat op Marktplaats en Facebook en doe kaam dit skip foarby, yn myn eigen wenplak mei in lisplak", fertelt Blaauw. "Dat is net maklik tsjintwurdich. Stêden wolle graach moaie skippen lizzen ha, mar der wurdt hast noait in plak tastien. Dit is it iennige skip dat in lisplak yn de stêd Starum hat", fertelt hy.
Kratsje bier mei tsiis en woarst
Der moate fertrekken yn komme sadat syn kammeraten simmers mei te silen kinne. Blaauw krijt dan ek help fan syn freonen. "Dat fine se wol moai hear, nei it klussen efkes in kratsje bier en wat tsiis en woarst, dat is wol moai", laket hy. De roef moat de sfear krije fan in 'bruin café'. "Foar de rest moat ik it noch efkes sjen. As de flier deryn leit, kinne we it dêr wat op tekenje hoe't it komt", fertelt Blaauw.


description: Dokumintêremakker Johanna Brinkman sjocht wer werom op it meitsjen fan de dokumintêre €astermar.

title: Johanna rûn in jier om yn Eastermar: hoe geane ynwenners mei de miljoenen om?

maintext:
Ik wie as nijsferslachjouwer op 'en paad om minsken op strjitte te freegjen nei wat se fan it idee fan it fûns fine. In pear doarpsbewenners hiene betocht dat it moai wêze soe dat de priiswinners troch in fûns jild by mekoar bringe om de earmere minsken yn Eastermar helpe te kinne as der in kear in waskmasine stikken is.
It idee waard oppakt yn de lanlike media, mar wat fûnen de priiswinners fan Eastermar der sels fan? Ik rekke oan de praat mei in âldere man dy't op kamera wol wat fertelle woe. En fia him kaam ik wer by in buorman út.
Foar't ik it wist, siet ik de rest fan de dei by ferskate minsken yn de hûskeamer en ha se my yn 'geuren en kleuren' ferteld hoe't it foar harren wie om wol of net in priis te winnen. Dit wie foar my it momint dat ik tocht; hjir moat in dokumintêre oer makke wurde.
Gewoan Eastermar
Fan dat momint ôf begûn myn ûndersyk. Ik ha yn it doarp omstrúnd om te sjen hoe't de minsken wenje, wat se dogge, hoe't se mei mekoar omgean, wat wichtich foar se is.
In moai plakje foar my om mei minsken te praten wie yn de winkel 'Alles ûnder ien dak' fan Sippie en Sjouke Wijnsma. By de kassa wie der altyd wol in momintsje om it oer de Postcodekanjer te hawwen.
Al bespeurde ik nei ferrin fan tiid dat de minsken der ek wol wat klear mei wiene. Yn it begjin fan it jier wie it it praat fan de dei, mar nei in pear moannen moast Eastermar foaral mar wer normaal wêze. Al dy media-oandacht, dat wie no wol ris klear.
Der waard ek net oan de grutte klok hongen wat eltsenien mei it jild die. Ek om de minsken sûnder priis net tefolle te konfrontearjen. Ik krige fan bûten it doarp gauris de fraach oft der net allegear 'haat en nijd' yn Eastermar wie tusken minsken mei en sûnder priis. Der sille fêst wol wat west ha, mar de Eastermarders hâlde dat foar harren sels. Se gunne mekoar allegear sa'n priis, waard der faak sein.
Oft dat echt sa is, dêr bin ik net achter kaam. Mar Eastermar is in hechte mienskip dy't mekoar liket te beskermjen en dêr't se foaral mar sa gewoan mooglik wêze wolle.


description: Hy begûn yn febrewaris 2016 om in ein te meitsjen oan in roerige perioade. Yn maart 2019 hâldt er op.

title: FIDEO: Luuc Eisenga as direkteur fan SC Hearrenfean

maintext: Luuc Eisenga makke moandei bekend dat er mei yngong fan 1 maart ophâldt as algemien direkteur fan Sportklup Hearrenfean. Hy begûn yn febrewaris 2016 om in ein te meitsjen oan in roerige perioade. Hy brocht earst ek de rêst werom, mar it ôfrûne jier krige Eisenga hieltyd mear krityk. In koart weromsjen op syn perioade by SC Hearrenfean.


description: Freed 14 desimber is yn Harns in protest tsjin de ôffaloven fan Omrin, de REC. De oandielhâlders krije in petysje oanbean yn Aldehaske.

title: Op 'e nij protest tsjin ôffaloven Harns

maintext: De aksjefierders protestearje tsjin de steuringen fan de ôffaloven en de sûnensrisiko's dy't dat neffens harren fangefolgen hat. Se fine dat Omrin min kommunisearret oer de steuringen. Op itselde tiidstip as it protest yn Harns, freedtemiddei om twa oere, wurdt in petysje mei hantekeningen oanbean yn Aldehaske. By Ecopark de Wierde is op dat stuit in gearkomste fan de oandielhâlders fan Omrin.


description: It kolleezje fan Deputearre Steaten is tefreden oer it belied fan de ôfrûne fjouwer jier.

title: Fryske deputearren jouwe harsels in flinke foldwaande

maintext:
Deputearre Sander de Rouwe fan it CDA fynt dat de resultaten fan de ôfrûne fjouwer jier "yn alle beskiedenheid" in 8+ fertsjinje, sa sei er tiisdei op it wyklikse parsepetear. Partijgenoat Sietske Poepjes ûnderskriuwt dat sifer. Klaas Kielstra (VVD), Johannes Kramer (FNP) en Michiel Schrier (SP) litte harren net oer sifers út, al seit de lêste dat it heger leit as it sifer dêr't er earder op skoalle tefreden mei wie.
It iennichste doel dat folslein net helle is, is de komst fan in nij akwadukt yn de A6 by Skarster Rien. Oare saken binne wol goed gien. Sa is deputearre De Rouwe bliid dat bedriuwen yn it lyts -en middenbedriuw it goed dogge en dat de eksport yn Fryslân flugger groeit as yn de rest fan it lân.
Tefreden deputearren
Deputearre Kielstra is der yn slagge it lestige dossier fan de komst fan wynpark Nij Hiddum-Houw troch Provinsjale Steaten te krijen en it personielsbestân fan de provinsje sûnder twongen ûntslaggen werom te bringen. Deputearre Poepjes is bliid dat it oanlizzen fan glêsfezel yn Fryslân fan de grûn kommen is en dat de grutte ynfrastrukturele projekten klear binne.
Deputearre Kramer is grutsk dat de Fryske lânbou lang om let 'fergrienet' en dat de guozzeskea mei 24 prosint weromrûn is. Deputearre Schrier sjocht tefreden nei it feit dat hieltyd mear Friezen de needsaak ynsjogge fan de enerzjytransysje.


description: It giet om in grut eksimplaar fan 1 meter 70. It is net foar it earst dat de bysûndere fisk yn de Noardsee opdûkt.

title: Deade moanfisk fûn op it strân fan Skylge

maintext:
Moanfisken oerlibje yn de regel de Noardsee net fanwegen de kjeld. It is net de earste kear dat der in moanfisk fûn wurdt. Yn 2013 waard in dea eksimplaar fûn op it strân fan It Amelân.
Yn 2012 waard in libjend eksimplaar út de Noardsee helle en nei it Natuermuseum op It Amelân brocht. De fisk, dy't de namme Laura krige, hat dêr noch in heal jier libbe.


description: Mei de oername wol it suvelbedriuw de tsiisferkeap yn Noard- en Súd-Amearika in slinger jaan.

title: Friesland Campina nimt Amerikaanske tsiisymporteur oer

maintext: It bedriuw is al jierren in strategyske partner, seit Friesland Campina. De oername fan Jana Foods past neffens it bedriuw yn de strategy om de tsiisaktiviteiten yn Noard- en Súd-Amearika groeie te litten. Friesland Campina makket net bekend wat de oername it bedriuw koste hat.


description: Fjoerwurkpylken moatte ferplichte levere wurde mei standers. Empatec hie der ien makke, mar dy helle de merk krekt net.

title: Fjoerwurkstandert Empatec goedkard, mar dochs net yn de ferkeap

maintext:
Twa wike lyn gie der in partij fan 70.000 standerts nei de âldizerbult, omdat se ôfkard waarden. Der drige in tekoart oan de ferplichte standerts. Sosjale wurkfoarsjenning Empatec sprong yn it gat. Se ûntwikkelen yn in pear dagen tiid in standert. De standert waard goedkard, mar úteinlik wie it krekt te let.
De brânsj fan fjoerwurkhanlers hie sels yntusken ek wer in standert makke. Spitich foar de wurkfoarsjenning, mar se binne wol tige grutsk op it feit dat se as earsten in goed alternatyf foar de ôfkarde standerts hiene. Earder diene se dat mei snieskowers. Dat wie wol in sukses. It bedriuw hopet dat der dochs noch in merk komt foar harren standerts.


description: De foarstelling oer it ferneamde kafee fan Tjerkje op De Klieuw is yn maaie 2019 opnij te sjen, nei útferkochte sealen yn 2017 en 2018.

title: Suksesfol teäterstik Elk Sines foar twadde kear yn reprize

maintext:
Aktrise Klaasje Postma is wer te sjen yn de rol fan Tjerkje. Sy wurdt diskear bystean troch har man Freark Smink yn de rol fan Lammert, de broer fan Tjerkje. Fierders spylje ûnder oaren Titia Huisman, Thijs Meester en Rienk Nicolai mei.
"It bliuwt it ferhaal fan Tjerkje, de krêftige frou dy't sûnder help fan oaren it kafee runt en yn it libben konfrontearre wurdt om besluten te nimmen. De sfear sil werkenber bliuwe", seit Zysling, dy't noch mar krekt bekommen is fan de foarstelling De Wylde Boerinne. "Prachtich dat we foar de twadde kear yn reprize gean kinne."
Elk Sines is in miks fan revu, musical, toaniel en dûns. It stik is fan 9 oant en mei 26 maaie 2019 te sjen yn Zathe De Klieuw yn Hidaard. De foarstelling fan freed 10 maaie is al útferkocht, sa falt op de webside fan Elk Sines te lêzen.


description: Al skoften is der rebûlje oer de crossbaan fan motorsportferiening De Prikkedam út Makkingea. Wethâlder Marcel Bos moat in oplossing fine.

title: Kolleezje krijt in jier om 'dossier De Prikkedam' ôf te sluten

maintext:
De gemeenteried hie begryp foar it feit dat Bos as nije wethâlder te krijen hat mei de erfenis fan syn foargongers.
Neffens CDA'er Bos wurdt 2019 in belangryk jier foar De Prikkedam. Syn partij hopet foaral dat de âlde gloarjetiden en positive gefoelens by it neamen fan it sirkwy weromkomme, mar hy sleat ek net út dat race wolris in probleem wurde kin. "Als het niet kan, dan kan het niet."
Lûdsoerlêst
Omwenners stride al jierren tsjin de crossbaan fanwege lûdsoerlêst. Sûnt july is der gjin lûdsmjitting dien. Neffens Bos wurdt dat wol wer dien. It ynheljen fan earder opleine twangsommen is útsteld. De wethâlder wol earst de útspraak fan de Raad van State witte oer in mieningsferskil oer de mjittingen.


description: It stekt har dat jild foar profesjonele Fryske toanielproduksjes hast altyd allinnich nei Tryater giet.

title: Teäterûndernimmer en aktrise Anke Bijlsma: "Der is mear as Tryater!"

maintext:
Bijlsma is ûnder mear belutsen by it stifting Ach, Mea Culpa, dy't ek geregeld oanfragen yntsjinnet. Meastentiids wurde dy net honorearre. Se bedarje gewoan op de steapel dêr't ek allerhande iepenloftspullen en oare lokale inisjativen op lizze. "En as je dan lêze wat de grûnslach fan sa'n ôfwizing is... dat is gewoan bespotlik!"
De letterlike teksten fan de ôfskriuwingen duort se net nei bûten te bringen. "Wy ha gjin fêst salaris. In oare kear moatte je wol wer in oanfraach dwaan kinne.."
Anke Bijlsma die har útspraken snein yn it Nijsfoarum by it radioprogramma Buro de Vries.


description: Justysje hie twa wiken werom in jildboete fan 10.000 euro easke, yn de rjochtsaak oer it ûngelok mei de dug-out.

title: Frijspraak foar SC Twizel nei dug-outdrama

maintext:
Dêrby kaam fjouwer-en-in-heal jier lyn de 10-jierrige Yrsa de Bruin om it libben en rekken fiif oare bern ferwûne.
De dug-out hie by in stoarm it jier dêrfoar grutte skea oprûn en stoartte yn by in grut skoalkuorbaltoernoai, doe't der in groep bern opklommen wie.
"Het was voor de sportclub niet voorzienbaar dat de dug-out in zo'n slechte staat zou verkeren dat deze zou instorten", seit de rjochtbank. It wurdt de klup minder swier oanrekkene omdat sy in amateurklup binne en gjin profesjonele organisaasje. De neibesteanden hawwe teloarsteld reagearre op de útspraak. Sy hawwe it Iepenbier Ministearje frege om yn heger berop te gean.


description: Doet Kallenbeek hat gjin fertrouwen mear yn de gemeente. Hy wol dat it monumint foar wenweinbewenners út de oarloch fuorthelle wurdt.

title: Wenweinbewenners wolle monumint Drachten fuort hawwe

maintext:
364 dagen net wolkom
Yn 2007 kaam der by it algemiene betinkingsmonumint yn it Van Haersmapark yn Drachten in betinkingsstien by foar wenweinbewenners. Dat monumint betinkt de famylje fan de frou fan Doet Kallenbeek, mar neffens him en syn frou is it foar alle travellers dy't slachtoffer wurden binne fan de oarloch. Dochs wol er it monumint no fuorthelje litte. "Als we één dag in het jaar deze slachtoffers herdenken, maar we de andere 364 dagen niet welkom zijn, dan hoeft het van ons niet", fertelt Kallenbeek.


description: "In geit wie eartiids de ko fan de earme man. Miskien is it dêrom ek wol myn favorite bist."

title: Kollum: "Dach, kekke"

maintext:
Wêrom wit ik net. Ik wie slim oandien. Sa slim, dat heit en mem oer harren hert strutsen en der in dei as wat letter in nije geit kaam. Jim kollumnist hat wat mei geiten, ik ha it faker sein. Geiten binne tûk, se binne freeslik eigenwiis en je kinne der ôfgryslik lilk op wurde en tagelyk kinne se nea wat ferkeard dwaan, want ja, it binne geiten.
Geiten binne wat minsken eins wêze moatte soenen.
Ik ha myn libben lang eins geiten hân. Op de bollestâl fan de pleats hie ik harren eigen hok makke. Se wisten sels wêr't se hinne moasten, want as ik se los liet, fleagen se nei it honk. De reden: der lei biks yn de bakjes. De leafde fan in geit giet noch folle mear as dy fan in man: troch de mage. As je in geit goed fuorje, binne jo syn bêste maat.
In geit wie eartiids de ko fan de earme man. Miskien is it dêrom ek wol myn favorite bist. In geit kin op in berm lâns de dyk oan it tsjoar prima molke produsearje. Ien fan myn nichten is grut wurden op geitemolke. In geit is ien fan de meast ûnderwurdearre bisten dy't der binne. Se meitsje in kwalitatyf heechweardich produkt fan hast neat. Kom dêr mar ris om yn de hjoeddeistige ekonomy.
Minsken soenen ris faker nei in geit sjen moatte.
Mar oan alles komt in ein. Myn leafde foar de geiten sil bestean bliuwe, mar dochs is it oars. It is no woansdei as ik dit skriuw, we ha hjoed de geiten nei in nije eigener brocht. Ik siet der wol oer yn. De dames binne al op leeftiid en ik woe se in goed nij hûs jaan. Troch konneksjes fia myn dochter is dat geweldich slagge. Se hoegden net in ein te reizgjen en ha in prachtich nij plakje krigen. Oan in trochgeande dyk, dus kin ik se sa no en dan ek noch even groetsje as ik der del kom.
Sa geane dy dingen. Myn hinnen ha in goed nij plak, buorman sil der mei rêde. De guozzen wienen al langer fuort. Dy libje no op aadlike grûn. Fierder sis ik dêr neat oer. Se ha it goed.
In nij haadstik. In nije episoade. Soms moat dat. Allinnich wol jammer dat je net oeral in geit ha kinne."


title: Dokumintêre WAD oer it Waadgebiet beleanne mei Gouden Film

maintext: Mear as hûnderttûzen minsken hawwe yntusken de film WAD fan dokumintêremakker Ruben Smit sjoen yn de bioskoop. De dokumintêre oer it unike ekosysteem fan it Waadgebiet krige tongersdei dêrfoar ek in Gouden Film. Dy priis wurdt útrikt as in film yn de bioskoop it oantal fan hûnderttûzen besikers lûkt.


description: Efter de skermen wurdt hurd wurke oan plannen om dat foar inoar te krijen.

title: Berne-opfangorganisaasjes wolle de Stint graach wer op de dyk ha

maintext:
Begjin oktober waard de Stint fan de dyk helle nei it deadlike ûngelok mei in Stint yn Oss.
Berne-opfangorganisaasjes wolle dy Stint de dyk wer op ha om't se dit ferfiermiddel nedich ha. Boink, de oerkoepeljende belange-organisaasje foar berne-opfang, hat dêr om frege. Se krije hieltyd mear sinjalen dat der ferlet fan is. Benammen om't it waar minder wurdt, wurdt it lestiger om bern op oare wizen te ferfieren.
"Ze zitten met smart te wachten op de terugkeer", fertelt Jan Baljeu, direkteur fan Friesland Lease dy't sa'n 700 Stints hat.
Underwilens wurdt hurd wurke oan plannen om de Stint mei technyske oanpassings feilich de dyk op te krijen. Dat bart yn gearwerking mei de TU yn Eindhoven. "Er komt andere bekabeling op, ze kijken naar aanpassing van het remsysteem en een eventuele voorziening als een noodstop."
Bestjoerder
No mei de Stint troch elkenien âlder as 16 jier bestjoerd wurde, dat soe ek oars moatte.
"De leeftijd moet omhoog en iedereen die ermee rijdt, moet op cursus. Je moet weten hoe de Stint werkt."
It hinget fan de minister ôf oft en wannear't de Stint de dyk wer op kin. Se moat de Stint frijjaan foar de iepenbiere dyk, mar se moat ek earst it plan mei de oanpassingen goedkarre. "Dan kan het nog maanden duren want voor alle drieduizend Stints moeten er dan onderdelen worden besteld."


description: Har eigen muzykkennis giet net fierder as Yabba-Dabba-Dance, mar dochs set Nynke har fraachtekens by de muzyksmaak fan de nijste generaasje.

title: Kollum: "Lekker pik"

maintext:
Doe't ik noch yn de studio wurke op sneon krigen wy alle wiken fersykjes. Ik hie meastentiids gjin flau benul wat foar platen it wienen. En ek mei bands- of artystenammen moast by my net oankomme. Ik wit werklik neat.
Doe't ik lyts wie, hiene wy eins noait de radio oan. Dochs bin ik grutbrocht yn in hiel muzikale famylje. Wy blaasden eins allegear by it muzykkorps. Mar de radio oan om nei de Top 1000 te harkjen, dat diene wy eins nea.
Yn de hoeke fan de keamer stie by ús heit en mem in radio mei der boppe-op in platespiler. Wy brûkten it ding amper. Doe't ik him jierren en jierren letter ris meinaam nei freonen om âlde lp's te draaien, blykte de nulle sa krom as in hoepel te wêzen. Dat wie fêst al dy jierren al it gefal, mar net ien fan ús dy't it ea opfallen wie.
Doe't ik in jier as tsien wie, krige ik myn eigen radio. Doe begong foar it earst myn muzikale ynteresse wat te kommen. Op freedtemiddei siet ik mei myn finger op de play- en rec-knop foar radio 538 om in nûmer op te nimmen. En janke jonge, as de dj der trochhinne prate. Ik koe fansels ek wol in cd'tsje keapje, mar dat fûn ik skande fan it jild. Ik ha goed teld ien cd krigen op Sinteklaas. Dus sa komt it dat myn muzykkennis beheind bleaun is oant de 20 nûmers fan Yabba-Dabba-Dance diel 7.
Hoe oars is dat hjoed-de-dei. Tsjintwurdich fytst de jeugd standerd mei koptelefoans op dêr't muzyk fan Spotify útkomt. Se meitsje mei it grutste gemak in eigen playlist oan. By ús thús binne se acht en njoggen, mar se ha in playlist as wiene se tritich en fjirtich. Net te leauwen hoefolle muzyk dy bern byelkoar skarrelje online.
Lêstendeis hiene wy it thús oer it feit dat ik eins hast gjin muzyk ken. "Ja mar Nynke, do meist ek wol wat nûmers fan my ha, hear", sei de jongste. Hy skode syn iPad nei my ta. Ik fûn it suver begrutlik. Dus ik koekeloere yn syn list. En it bekje foel my iepen.
De list begong mei it nûmer 'Dikke tieten kartoffelsalat' fan it Feestteam. Dêr ûnder stie it ferske 'Radler is geen alcohol'. En grutsk wiisde er my syn nijste favoryt oan. 'Lekker pik' fan Buren van de Brandweer. "Eeeh...", sei ik. "Bysûndere plaatsjes." "Moai hè?" lake er grutsk.
In jonkje fan 8 mei as favorite hit 'Lekker pik'. Ik betwifelje oft de muzikale smaak fan de nije generaasje der echt op foarút giet. Mar doe tocht ik wer efkes oan myn Yabba-Dabba-Dance cd. Us heit en mem snapten eartiids ek neat fan myn muzyksmaak. Dus de konklúzje is helder: wa't 'Lekker pik' net wurdearje kin, wurdt sels gewoan in âld lul."


description: Cambuur iepene de skoare nei de rêst, mar krige dêrnei twa tsjingoals. Einstân: 2-1 foar Go Ahead.

title: Jong Cambuur ferliest yn blessueretiid fan Jong Go Ahead Eagles

maintext:
De beloften fan SC Cambuur hawwe tiisdeitejûn djip yn blessueretiid ferlern fan Jong Go Ahead Eagles. It waard 2-1 yn Deventer foar Go Ahead.
Oant de rêst waarden der gjin doelpunten makke. De Ljouwerters iepenen de skoare yn de 78e minút. Omar El Baad skeat út in draai de bal de touwen. Efkes letter makket Go Ahead de lykmakker(1-1). Yn blessueretiid skoarde Go Ahead nochris. Einstân 2-1.


description: De fjouwer gasten sitte yn de lêtste faze fan harren libben, mar troch it fjoerwurk krije se min rêst.

title: Gjin rêst foar gasten hospice Snits troch fjoerwurk

maintext:
In fjoerwurkferbod sit der net yn. Dat hat de hospice wol oanfrege by de gemeente Súdwest-Fryslân, mar it is neffens de gemeente net te hanthavenjen. Wol soe de gemeente brieven stjoerd hawwe nei omwenners, mei de fraach om in bytsje te tinken om de hospice.
Nei in rûnfraach troch Omrop Fryslân yn de buert die bliken dat dy brief nea oankaam is. Dochs litte in soad omwenners witte dat se wol meitinke wolle mei de hospice.


description: "Het festival heeft tijdens de laatste edities een smaakvol en gebalanceerd programma gepresenteerd" skriuwt Fonds Podiumkunsten.

title: Explore the North krijt stipe fan twa lanlike fûnsen foar kommende edysjes

maintext:
Dit jier ûntwikkele Explore the North, dat yn novimber de sechsde edysje belibbe, mear eigen produksjes en (ynter)nasjonale en lokale gearwurkingen as yn de jierren dêrfoar.
Sa'n 3.000 besikers kamen op de foarstellingen ôf op ferskate plakken yn de binnenstêd. Explore the North makke dit jier diel út fan de ReOpening fan LF2018.
It festival ûntwikkele him ta in ynterdissiplinêr produksjeplatfoarm mei literatuer, taal en meartalichheid as reade tried.
As produksjehûs wol Explore the North de kommende jierren (jonge) teätermakkers, skriuwers, dichters, muzikanten en oar talint út Fryslân en dêrbûten mooglikheden biede om har te ûntwikkeljen.


description: De bus rydt op ierdgas, en de gasflessen bedarren diels op strjitte. Ut foarsoarch binne strjitten yn de omjouwing ôfsletten.

title: Bus mei gasflessen rydt himsels klem ûnder fiadukt yn Frjentsjer

maintext: De brânwacht sil de flessen feilichstelle. Ut foarsoarch wiene strjitten yn de omjouwing ôfsletten. Der tichtby sit in bernedeiferbliuw. It gebiet is yntusken alwer frijjûn, allinnich it fiadukt is noch ôfsletten. Dêr stiet de bus noch. "De brânwacht is manmachtich útriden, omdat se net wisten om hoefolle flessen it gie en hoe dy der oan ta wiene", fertelt plysjewurdfierder Anne van der Meer.


description: De heale maraton fan de Adventurerun op Amelân is wûn troch Ronald Schröer. De 10 kilometer wie in proai foar Paul Geertsma fan Goutum.

title: Ronald Schröer wint Adventurerun Amelân

maintext: By de froulju gie de winst op de heale maraton nei Carolyne Tuithoek. Sy kaam nei 1.16.14 oer de einstreek, fjouwer minuten foar de nûmer twa Jill Schröer. Op de 10 kilometer wûn Paul Geertsma fan Goutum by de mannen yn in tiid fan 34.24. Yn in einsprint fersloech hy Niels te Pas fan Enschede dy't eksakt ien sekonde letter oer de streek kaam. By de froulju gie de winst op dizze ôfstân nei Stefanie Bouma fan Drachten.


description: Wolsto noch stimme op dyn favorite Fryske nûmer? Dat kin noch de folsleine middei.

title: Al stimd op de Fryske top 100? It kin noch krekt

maintext:
Fryske top 100
Al jierren stjoert Omrop Fryslân op âldjiersdei de Fryske top 100 út, foar in soad Friezen it ideale programma om it jier mei ôf te sluten. Ferline jier kaam der in opfallend heech oantal nije nûmers de Fryske top 100 binnen. Wa komt dit jier it heechste binnen en wurdt Gurbe Douwstra mei 'Cliffs of Moher' fan it earste plak stjitten?
De Fryske top 100 wurdt op 31 desimber fan 13.00 oant 00.00 oere útstjoerd op radio, telefyzje, Omropfryslan.nl en de Omrop-app.


description: De manlju rieden by de scratch 60 rûntsjes. Wa't as earste oer de finish kaam, wie kampioen. Dat wie de Terwispeler dus.

title: Stroetinga wint goud op de scratch by NK baanhurdfytsen

maintext: Wim Stroetinga fan Terwispel hat freed goud wûn op it NK baanhurdfytsen yn Apeldoorn. Hy wie de rapste op it ûnderdiel scratch. It sulver wie foar Jan-Willem van Schip en it brûns gie nei Roy Eefting. De manlju rieden by de scratch 60 rûntsjes. Wa't as earste oer de finish kaam, wie kampioen.


description: By Venema Food yn Snits wiene se krekt begûn oan it bakken fan oaljekoeken en appelbenjees foar 70 Poiesz-fêstigingen.

title: Wettersteuring slacht in gat yn 50.000 Snitser oaljekoeken

maintext:
Doe't letter op de middei der wer wetter wie, waard de turbo derop setten. Venema: "Poiesz krijt no natuerlik hiel farske oaljekoeken. Sy binne fansels al farsk, mar no wol hiel farsk. Ik tink dat se waarm de winkel yngean."
It fuortfallen fan it wetter smyt úteinlik wol skea op foar Venema Food. Venema: "Je moatte fansels klanten teloarstelle. Wy binne no folop oan it wurk om by Poiesz de oaljekoeken yn de winkels te krijen. Der is no mar ien belangryk en dat is Poiesz."


description: As der in proef mei snelheidsbegrinzers yn auto's komt, sil it tal ferkearsslachtoffers yn Fryslân ôfnimme.

title: Fryslân wol proefprovinsje wurde foar auto's mei snelheidsbegrinzer

maintext: Fryslân wol graach proefprovinsje wurde foar auto's mei in snelheidsbegrinzer. Deputearre Sietske Poepjes hat dat yn in brief oer ferkearsfeiligens skreaun oan it ryk. Fryslân soe poergeskikt foar sa'n proef wêze, omdat yn de provinsje sawol tichtbefolke as plattelânsgebieten binne.


description: De plysje hoegde allinnich it sniespoar mar te folgjen om de dief út Warkum oppakke te kinnen.

title: Wolst in snieskower stelle; wachtsje efkes op teiwaar

maintext:
De man hie de snieskower, te fergelykjen mei in sitmeaner, sneintemoarn betiid stellen fan in terrein oan de Merodestrjitte yn Ljouwert. De plysje folge it spoar en kaam út op de Oeverdwersstrjitte. Dêr stie de snieskower.
In befeiliger wiisde de plysje op de Warkumer dief, dy't net op it terrein thús hearde. De man hie de kaai fan de skower noch by him. Hy sit noch fêst foar fierder ûndersyk.


description: De fertochte is meinaam nei it plysjeburo.

title: Frou mishannele yn Ljouwert, plysje pakt fertochte man mei lutsen fjoerwapen

maintext:
De Ljouwerter plysje hat sneintemoarn in man oppakt dy't in frou mishannele hie. De plysje krige yn 'e iere moarn in melding fan in mishanneling yn in wenhûs troch in fjoerwapengefaarlike man. Der waard dêrom troch de plysje mei kûgelfrijefesten nei it plak fan it ynsidint ta riden. Se troffen de man oan yn de tún fan it hûs en hâlden him mei lutsen fjoerwapen oan. It die bliken dat de man it fjoerwapen net by him hie.
Om't de frou sichtber ferwûne wie, is de fertochte man meinaam nei it plysjeburo. Underweis nei it buro bedrige de fertochte de plysjes. Hy sit fêst foar fierder ûndersyk. It slachtoffer woe gjin oanjefte dwaan tsjin de man, mar de plysje start dochs in ûndersyk fanwegen de ferwûnings fan de frou.


description: Smit ried de ôfstân yn 39.01 sekonde. De oerwinning gie nei Vanessa Herzog út Eastenryk yn 39.97.

title: Wrâldbeker 500 meter: Janine Smit 13e, Letitia de Jong promovearret

maintext:
Smit stiet no 16e yn it wrâldbekerklassemint fan de 500 meter. Yn de B-groep waard Letitia de Jong út Feanwâlden tredde yn 39.40. Dat is krekt genôch foar promoasje nei de A-groep.
Jesper Hospes fan It Hearrenfean kaam by de manlju yn aksje yn de B-groep op de 500 meter. Hy hie 35.61 nedich en dat smiet in sânde plak op.
Sneon wer
Sneon ride de froulju en manlju wer in 500 meter yn Tomaszów Mazowiecki.


description: Wat stiet der de kommende krystdagen op it menu? It is in fraach dêr't tûzenen Friezen oer stinne, wy hawwe in resept foar dy!

title: Wat oars mei de krystdagen: it krystresept fan Masterkok Albert Kooy

maintext:
Yngrediïnten hite bliksem baltsjes
100 g ierappels
50 gr Elstar
50 gr Goudreinen
10 gr. boerebûter
sâlt
aaidjerre
2 aaiwiten
cornflakes panearmoal (cornflakes yn de keukenmasine fyn draaie)
Oanwizings Sied de ierappel gear en meitsje hjir puree fan. Bring op smaak mei sâlt en mjuks it mei de aaidjerre.
Skyl de apels en snij dizze yn fine brunoise. Gear de apels yn boerebûter. Mjuks de puree mei de apel en meitsje op smaak. Helje de boltsjes troch it aaiwyt en it cornflakespanearmoal. Frituer it in minútsje.
Yngrediïnten foar Bitepickles
400 g seane reade bytsjes
0,5 el gembersjerp
1 ytleppel natuerjittik
20 g snippere selotsjes
biezelok
piper en sâlt
Oanwizingen
Snij de seane reade bytsjes yn partsjes fan 2 sm by 2 sm. Mjuks de gembersjerp mei de jittik. Mjuks hjir de bytsjes en de selotsjes trochhinne. Bring op smaak mei piper en sâlt. Bestrui it mei fyn sniene biezelok.
Yngrediïnten foar hasjee fan shii-take
350 g snippere sipel
100 g palmsûker
150 g shii-take
5 laurierblêdsjes
1 dl wetter
1 dl soajasaus
1 ytleppel ierdappelsetmoal
Oanwizingen
Bring de sipel, palmsûker, laurierbledsjes yn it wetter mei de soajasaus oan it sieden. Lit it 15 minuten trochsiede, dêrnei silje en kâld bewarje= hasjee ketjap.
Snij de shii-takes yn plakjes en helje se troch it ierappelsetmoal. Frituer de shii-takes op 180°C, oant se ferkleurje. Lit se dêrnei útlekke op in stikje keukenpapier. Foar it ôfmeitsjen fan it gerjocht de shii-takes frituere oant se krokant binne. Yntusken trije ytleppels fan de saus yn in koekpanne ferwaarmje, en krekt wat ynsiede litte. Dan de shii-takes út de frituer helje en wer goed útlekke litte, dêrnei mei de hasjee ketchup glasearje.
Yngrediïnten foar apelsmotssjelei
500 g Elstar
250 g Granny Smith
20 cc sitroensop
50 g sûker
40 g wetter
2 g sâlt
8 g agar agar
Oanwizings
Sied alle yngrediïnten útsein de agar agar gear yn in panne. Draai de apels dan fyn yn in keukenmasine. Doch dêr de agar agar by, en draai alles noch in kear goed trochinoar, en silje de apelpuree.
Garnituer
Jonge frisse slaadbledsjes
Bledsjes fan de biten
Túnkrûden lykas dragon, biezelok en piipkrûd
Servearje
Frituer de baltsjes, en glasearje de shii-take. Yntusken de apelgelei op de pannen spuitsje, lis hjirop de bitepickles, de hite bliksem baltsjes en de shii-take, garnearje mei jonge slablêden en túnkrûden.


description: It giet om in delgong fan 11,6 prosint. Lanlik sjoen giet it tal claims mei 18 prosint nei ûnderen. Dat docht bliken út de Risicomonitor Verkeer.

title: Ek Friezen claime minder faak skea nei ferkearsûngelokken

maintext:
Ut it ûndersyk blykt dat 55 op 1000 Fryske húshâldens yn 2017 in claim yntsjinne hawwe. It rêstige waar yn dat jier soe neffens it ferbûn ien fan de oarsaken wêze fan de delgong. "We weten uit ervaring dat noodweer, zoals extreme neerslag en hagel, leidt tot meer aanrijdingen", seit algemien direkteur Richard Weurding fan it Verbond van Verzekeraars. It ferbûn tinkt ek dat de tanimmende slimme technology yn auto's in rol spile hat, wêrtroch't der minder parkearskea wie.
Net allinne yn ús provinsje gie it tal claims nei ûnderen. Dat jildt ek foar alle oare provinsjes. De grutste delgong wie te sjen yn Flevolân (14,6 prosint) en Noard-Brabân (14,5 prosint). Yn Seelân waard de measte skea claimd: hast 80 gefallen op 1000 húshâldens.
Hegere claims
Ut de sifers fan it ferbûn docht bliken dat de claims dy't yntsjinne binne wol hieltyd heger wurde. Yn de perioade tusken 2014 en 2017 wie der in stiging fan 25 prosint. "We weten dat letselschade een stuwende kracht is achter deze stijging. Dus vallen er nog steeds te veel verkeersslachtoffers. Daarom blijven wij ons onverminderd inzetten om een bijdrage te leveren aan een veilige openbare weg", seit Weurding.
It ferbûn hat koartlyn mei oaren in ferbetterplan foar de ferkearsfeiligens oanbean oan ferantwurdlik minister Cora van Nieuwenhuizen fan Ynfrastruktuer en Wettersteat.


description: In man út Drachten mishannele syn freondinne oant twa kear ta en krige in wurkstraf. It stel is yntusken troud.

title: Man út Drachten mishannelet syn oansteande en krijt wurkstraf

maintext: In man út Drachten hat in wurkstraf fan 40 oeren krigen, omdat er syn oansteande frou mishannele hat. De earste kear sloech er har doe't sy yn de auto siet. Neffens de fertochte luts sy it portier ticht, wylst hy tusken de doar en de auto stie.


description: "Ik hoech gjin pynstilling te nimmen, it is te dwaan. Mar dat ik foarearst net reedride kin, is in flinke domper", fertelt Knegt.

title: Sjinkie Knegt rekket beknypt en moat it EK ôfsizze

maintext:
Knegt moat no earst fjouwer wiken in spalk drage. Dêrnei folget revalidaasje dy't seis oant tolve wiken duorje sil. It EK shorttrack yn Dordrecht yn jannewaris sil hy as titelferdigener ôfsizze moatte. Hoe gau't hy dêrnei wer yn aksje komt, is noch net wis.
It ûngelok barde tiisdei oan 'e ein fan de middei, by it pleatsen fan in nije freesmasine. Doe't dat klear wie, stapte Knegt út syn heftruck, dy't net op de hânrem stie. De wein rôle in helling ôf. "Ik stie mei myn rêch nei it doarkezyn en myn skonk rekke koarte tiid beknypt tusken de heftruck en dat kezyn", fertelt Knegt.
"Ik hie sin oan it EK"
Ut in echo en röntgenfoto's docht bliken dat syn botten en gewrichten net stikken binne, mar dat syn spieren wol bot skea oprûn ha. "Dit is in flinke teloarstelling", seit Knegt. "Mei de pine falt it no wol ta. Ik hoech gjin pynstilling te nimmen, it is te dwaan. Mar dat ik foarearst net reedride kin, is in flinke domper", fertelt Knegt.
"Foar it seizoen is it weardeleas. Ik wie krekt wer goed en hie sin oan it EK. Mar as it goed is, is der gjin bliuwende skea en herstel ik goed", ferfolget er.


description: Devils Nijmegen wûn snein yn de ekstra tiid mei 3-2. It tredde, beslissende duel, wurdt yn 2019 yn Fryslân spile.

title: Ferlies Flyers nei sudden death; beslissingsduel moat bekerfinalist bepale

maintext:
Nei de earste perioade yn Nijmegen stiene de Flyers mei 2-0 achter. Nijmegen profitearre twa kear fan powerplay. Earst skoarde Levi Houkes, flak foar de ein fan de earste perioade makke Jeffrey Melissant de 2-0.
Oanslutingstreffer
Yn de twadde perioade hiene de Flyers ferskate kearen sels powerplay, mar it slagge de Friezen mar net om yn dy tiid te skoaren. Oant de lêste minút fan dy perioade. Doe moast Melissant nei de strafbank en makke Pippo Limnell de oanslutingstreffer.
Flyers moast yn de lêste perioade dus jacht meitsje op de gelykmakker, mar it bleau wer lang doelpuntleas. Dochs wie it wer flak foar tiid dat de Flyers skoarden. Diskear wie it Tony Demelinne. Nei't Flyers-goalie Jeff Honebeeke noch in goede rêding ferrjochte, wie de tiid op en gie de wedstriid yn overtime.
Overtime
Yn dy ekstra perioade spylje beide teams mei ien spiler minder. Doe't Demelinne straf krige stiene de Flyers wer mei in man minder op it iis. Yn dy perioade skoarde Nick de Jong foar Nijmegen en dêrmei besoarge hy syn ploech de oerwinning.
Yn de best-of-three-searje stiet it no 1-1. In tredde wedstriid moat útslútsel bringe oer wa't nei de bekerfinale giet. Dy tredde wedstriid is yn Fryslân, mar wannear is noch net bekend.


description: Oan de ein fan syn amtsbesite oan de nije gemeente liet er him freedtemiddei ynskriuwe op it gemeentehûs yn Frjentsjer.

title: Kommissaris Arno Brok fan no ôf offisjeel ynwenner fan Waadhoeke

maintext:
Kommissaris Brok waard mei in boske blommen wolkom hjitten troch de nije boargemaster fan Waadhoeke, Marga Waanders. Sy begûn ein oktober offisjeel nei har jierrenlange boargemasterskip fan Dongeradiel.
Frjentsjer
Arno Brok hat sûnt oktober in hûs yn Frjentsjer. Hy hat dêr in wenning kocht oan de Voorstraat yn it sintrum. Hjirfoar wenne er yn in hierhûs yn Balk.


description: Twa manlju en ien frou hienen guod stellen by in bedriuw yn Jobbegea. Se waarden oanholden yn Beetstersweach.

title: Plysje pakt trije ynbrekkers nei sykaksje mei helikopter


title: Harns is krystkaartehaadstêd fan Fryslân

maintext:
De measte krystkaarten yn de provinsje Fryslân waarden yn 2017 dus ferstjoerd nei Harns. Op it twadde plak stiet It Hearrenfean. Dêrnei folget Ljouwert.
Twadde plak
Lanlik sjoen stiet Fryslân op it twadde plak. Op ien provinsje nei wurde de measte krystkaarten ferstjoerd nei adressen yn Fryslân. De ynwenners fan Drinte lykje it populêrst. Sy ûntfongen, foar it twadde jier op in rige, de measte krystkaarten fan it hiele lân. De top trije wurdt ôfsletten troch Grinslân.
De Limboargers lykje de minste krystkaarten te ûntfangen. Sy stean ûnderoan op de list.
Wa stjoert de kaartsjes?
It sil net fernuverje dat de measte kaartsjes yn Nederlân ferstjoerd wurde troch froulju. Mar leafst 77 persint fan bêste winsken wurdt troch froulju op de bus dien.
Krystkaartsjes lykje hip! De ferstjoerders wurde elts jier jonger. Sa is in tredde fan de ferstjoerders jonger as 35 jier. Goed de helte is tusken de 35 en 54. Mar 13 persint is âlder as 55 jier. Yn dy lêste leeftiidskategory wie dat it jier dêrfoar noch 34 persint.


description: Sawat twa kear safolle minsken as dat der plak foar is, wolle meidwaan oan de Alvestêdetocht, mei Pinkster.

title: Mear ynskriuwers foar Fytsalvestêdetocht: der moat lotte wurde

maintext:
Foarsitter fan de Fytsalvestêdetocht Stephan Rekker is bliid mei it tal oanmeldingen. "It is in moai oantal, mar spitigernôch moatte we dus lotsje. Dy mails stjoere wy 19 desimber." Yn jannewaris is der in twadde ronde om de oerbleaune kaarten te ferdielen.
Feroarings
De tariedingen fan de Fytsalvestêdetocht binne yntusken yn folle gong. Der sitte yn alle gefallen in pear wizigingen yn de rûte. Sa giet it takom jier út Sint-Anne wei streekrjocht rjochting seedyk nei Nij Altena.
Yn Dokkum wurde de fytsers wer nei de Helling laat, yn stee fan de Markt. Dat wie ferline jier ek sa, doe fanwege de werynrjochting fan de Markt. Dat hat sa goed foldien dat de Helling wer yn de rûte sit.
Der leit ek in alternative rûte klear foar nei Ljouwert, foar it gefal dat de brêge by Dronryp net op 'e tiid klear is


description: Syn tiid fan 12.43.70 wie rapper as it âlde baanrekôr fan Sven Kramer. Bergsma wie ûnder oare Patrick Roest te fluch ôf.

title: Bergsma yn baanrekôr nei Nederlânske titel op 10.000 meter

maintext: Bergsma en Roest riden yn de fjirde rit tsjininoar. Beide mannen gongen lang lyk op, mar mei in machtige fersnelling naam de Fries ôfstân fan Roest. Dat smiet úteinlik dus in baanrekôr op. De 12.43.70 wie mear as in sekonde rapper as it âlde baanrekôr, dat yn hannen wie fan Sven Kramer (12.45.09). Kramer notearre dy tiid op 28 desimber 2013.


description: Moat it middelber ûnderwiis yn Fryslân hieltyd faker learlingen nei hûs stjoere?

title: OPROP: Meld by Omrop Fryslân lesútfal op middelbere skoallen

maintext: Moat it middelber ûnderwiis yn Fryslân hieltyd faker learlingen nei hûs stjoere, omdat der gjin leararen beskikber binne? Dan giet it net allinnich om sykte fan de dosint, mar ek dat de skoalle net genôch ûnderwiiskrêften hat om alle gatten yn it lesroaster op te foljen.


description: It giet om in byld fan Jan Ketelaar, mei de namme 'Wachten op hoog water'.

title: Keunstwurk fan Jan Ketelaar stiet te plak op de dyk yn Holwert

maintext:
It byld hong fan 'e moarne yn de takels boppe in frachtwein en waard klearmakke foar ferfier nei Holwert. Keunstner Jan Ketelaar wie dêrby oanwêzich. Hy liket sprakeleas: "Ik stean mysels by inoar te hâlden. Ik fiel my krekt in robot, asof 't it in frjemde dream is."
It hat in tige emosjoneel proses west foar de keunstner en hy hat bot wraksele. "Ik hie nea tocht dat ik dit koe. Foar my hat dit in enoarme prestaasje west. Ik bin hiel bliid en grutsk!"


description: De Amerikaanske skriuwer Jeff Kinney wie tiisdei yn Ljouwert om fans te moetsjen en boeken te sinjearjen.

title: "Het leven van een loser" wurdt "It libben fan in labbekak"

maintext:
Wolris heard fan Diary of a Wimpy kid? Yn ús lân better bekend ûnder de titel Het leven van een loser. Yn it Frysk is dat no It libben fan in labbekak wurden.
It binne de titels fan de boeken fan de populêre Amerikaanske berneboekeskriuwer Jeff Kinney. Hy wie tiisdei yn Ljouwert om syn jonge fans te moetsjen.


title: Term 'blokkeer-Friezen' op twadde plak ferkiezing Onze Taal

maintext: De term 'blokkeer-Friezen' is twadde wurden yn de ferkiezing fan Genootschap Onze Taal oer it jier 2018. It wurd 'laadpaalklever' einige op iensume hichte boppe-oan mei goed 31 persint fan de stimmen. 'Blokkeer-Friezen' krige mar 13 persint fan de útbrochte stimmen. Op it tredde plak einige it wurd 'vliegschaamte' mei 10 persint fan de stimmen.


description: Ik winskje jim allegear in goed en leafdefol nijjier ta, mar ik ha in spesjale winsk foar de minsken dy't de kranten, folders en post besoargje.

title: Kollum: "Nijjierswinsk"

maintext:
Dan komst der grif achter dat it ferrekte handich is dat de brievebus flot iepen giet en grut genôch is. Dat it paad goed te berikken is, de stekjes maklik iepen en ticht gean en by in rige huzen is it hiel moai datst oerwippe kinst nei de folgjende brievebus, ynstee fan hieltyd mar dy paadsjes op en del te rinnen. En it is ek hiel noflik as der in nûmer op de bus stiet en er net te heech of te leech hinget.
It komt der eins op del dat ik net allinnich de post- en krantebesoargers in praktysk brievebusjier tawinskje, mar jimme allegear. De wrâld wurdt der in stik moaier troch, echt wier.


description: De fuotbalferiening moat tongersdei foar de rjochter ferskine fanwege it dug-out-drama fan fjouwer jier lyn.

title: LIVEBLOG: SC Twizel foar de rjochter fanwege drama mei dug-out

maintext: SC Twizel moat tongersdei foar de rjochter ferskine fanwege it drama mei de dug-out fan fjouwer jier lyn. Dêrby kaam de 10-jierrige Yrsa de Bruin om it libben en rekken fiif oare bern ferwûne. De dug-out, dy't by de hjerststoarm in jier dêrfoar grutte skea oprûn, stoarte yn. Dat wie op 21 maaie 2014, doe't hûnderten bern meidiene oan in skoalletoernoai op de fjilden fan de sportklup.


description: Soarchoanbieders yn Ljouwert wolle oant ein jannewaris nimme om te kommen ta in konvenant. Dêrnei soe der in útwurke foarstel komme kinne.

title: Soarchoanbieders wrakselje mei nij plan foar sosjaal domein

maintext:
De partijen wolle oant ein jannewaris nimme om te kommen ta in konvenant. Dêrnei soe der, yn gearwurking mei oare partijen en de gemeente, in útwurke foarstel komme kinne. Ljouwert hat al langer tekoarten op de soarch. Om dy op te lossen woe it nije kolleezje de soarch oars ynrjochtsje, troch de komst fan ien grutte soarchalliânsje. It moat dêrtroch folle minder burokratysk wurde en ek wurdt in berop dien op frijwilligersorganisaasjes.
Gjin dúdlike fisy
It moat der ek foar soarchje dat minsken makliker holpen wurde. Ferline wike makken de ferskate soarchoanbieders yn Ljouwert al dúdlik dat se neat sjogge yn de plannen. Der mist in dúdlike fisy, wie de krityk fan direkteur-bestjoerder Sjoerd Tolsma fan soarchoanbieder Amaryllis.
Jûn praat de gemeenteried fan Ljouwert fierder oer it ûnderwerp.


description: Ambulânses wiene yn de jierren 60 noch lytse persoane-auto's, mar tsjintwurdich binne it ridende sikehuzen.

title: Sikehûs op tsjillen: ambulânses wurde hieltyd grutter en swierder

maintext:
Ambulânses wiene yn de jierren 60 noch lytse wite persoane-auto's, dy't foaral bedoeld wiene foar it transport fan sike minsken. Tsjintwurdich binne it grutte swevelgiele bestelbussen. In oar ferskil is dat noch mar in kwart fan de ambulânseritten ynsetber is foar it ferfier fan sike minsken, de rest is spoedhelp.
Visser
Visser Ljouwert bestiet sûnt 1916 en is de iennichste ambulânsebouwer yn Nederlân. Neist ambulânses makket it bedriuw ek brânwacht- en definsjeweinen. Yn de wurkpleats wurde elts jier sa'n tachtich oant hûndert ambulânses boud. Goed foar ûngefear de helte fan de jieromset fan 20 miljoen euro fan it hiele bedriuw.


description: De konsumint sil net folle fernimme fan de problemen, om't de grutwinkelbedriuwen op grutte skaal de bêste partijen opkocht hawwe.

title: Boeren krije bettere priis foar sipels, mar se binne minder lang hâldber

maintext: Fanwege de drûge simmer is it by in soad gewaaksen oars as oars. Dat jildt seker ek foar de sipels. De prizen binne op it heden goed, mar der wurde wol folle minder kilo's ferwurke.


title: Wa wol in flaggemêst ha? Tytsjerksteradiel hat se yn de oanbieding

maintext:
Klups of ferieningen dy't de flaggemêst graach hawwe wolle en de flagge derby moatte yn in ferhaal fan maksimaal 100 wurden dúdlik meitsje wêrom't de flagge it bêste by harren klub passe soe.
De fiif bêste ynstjoeringen krije dan de flaggemêst, brocht en delset troch de gemeente. Foar 7 jannewaris moatte de ferhalen binnen wêze by de gemeente.


description: De Feanster iishockeyers binne yn it Belgyske Leuven te sterk foar de Chiefs.

title: Flyers winne ek twadde wedstriid fan it wykein


description: Fanwegen in oanhâldende knibbelblessuere hat de 22-jierrige basketballer de Ljouwerter klup om ûntbining fan syn kontrakt frege.

title: Pointguard Williams ferlit Aris en giet werom nei Amearika

maintext: Troch de blessuere stie Williams in skoft oan de kant. Yn de lêste twa wedstriden fan Aris die de spulferdieler wol mei, mar de blessuere is stiiffêst. Aris giet op syk nei in ferfanger.


description: It wurk sil op kosten fan it bedriuw útfierd wurde. Yn ruil dêrfoar leverje de boeren tweintich jier lang griene stroom oan it bedriuw.

title: Essent wol asbestdakken by boeren ferfange troch sinnepanielen

maintext:
It is net sa dat de boer fergees stroom brûke kin, mar nei tweintich jier is it dak mei de sinnepanielen fan de boer sels. De ferwachting is dat in protte boeren dit in ynteressante regeling fine sille. Der binne al kontakten mei boeren yn Nederlân.
Essent stelt wol easken oan de grutte fan it dak: it moat op syn minst 800 kante meter wêze. By 1000 kante meter kostet it ûngefear 30.000 euro om in dak te ferfangen, seit de enerzjyleveransier. De oerheid subsidiearret it lizzen fan sinnepanielen, dus dêr kin Essent ek gebrûk fan meitsje. Op de sinnepanielen sit in garânsje fan 25 jier.


description: De plysje hie de hannen fol oan ynsidinten yn de Ljouwerter binnenstêd.

title: Rûzige krystnacht yn Ljouwert: man giet troch it lint yn snackbar

maintext:
Ek op oare plakken yn de Ljouwerter binnenstêd moast de plysje yn de krystnacht yngripe. Sa waarden trije Ljouwerters yn de leeftiid fan 20, 55 en 59 jier oppakt foar in mishanneling yn de Speelmanstrjitte.
In 19-jierrige stedsgenoat waard út in kroech yn de Alde Doelesteech ferwidere om't er in hoarekaferbod hie. Hy waard oerdroegen oan de plysje en meinaam nei it buro. Dêr fernielde hy in bank yn it sellekompleks. De fertochte hat in nij gebietsgebod krigen, diskear foar de folsleine Ljouwerter binnenstêd.
Yn de Grote Hoogstrjitte waard in meiwurker fan in kroech meardere kearen mei de dea bedrige troch in 43-jierrige Ljouwerter. Ek dizze fertochte is troch de plysje oppakt en meinaam nei it sellekompleks foar ferhoar.


description: De brânwacht wie in brân oan it dwêsten, doe't in auto lâns ried en de heechwurker fan de brânwacht bekûgele waard.

title: Brânwacht bekûgele mei aaien by dwêsten fan brân yn Snits

maintext:
De auto is nei it bekûgeljen trochriden en de brânwacht wit gjin details. Dêrom binne se noch op syk nei tsjûgen.
Brân by it laskjen
De brân wie yn in garaazje oan de Van Anholt Dessaustrjitte. Dêr wie ien oan it laskjen en dêrtroch ûntstie de brân. Mei in túnslang fan de buorren waard it fjoer al diels útmakke. De brânwacht makke it wurk dêrnei ôf. By de brân rekke gjinien ferwûne.


description: Yn de Fryslân DOK dokumintêre 'It roer om' wurde tal fan fan inisjativen om de wrâld fossylfrij te krijen folge.

title: Omrop TIP: It roer om

maintext:
Fossylfrije stoet
As grande finale fan de Elfwegentocht wurdt der op de sneldyk tusken Drachten en Ljouwert besocht in wrâldrekôr te heljen. Doel hjirfan is om mei in sa'n grut mooglike stoet ferfiermiddels op fossylfrije brânstof oer dy dyk te riden.
Sinneboatracen
De besiele Bouwe de Boer is projektlieder fan 'de freonen fan fossylfrij Fryslân' en wurksum as enerzjy oanjager by de gemeente Ljouwert. Hy wie ea ek de inisjator fan it sinneboatracen yn Fryslân. Ek Gerard van der Schaar hat hjir in link mei. Hy stiet mei syn team al jierren oan de wrâldtop fan it sinneboatracen. Se wolle mar ien ding: wer de fluchste wêze yn 2018.
WK solarboat racing yn Monako
It Clavis Victron Energy Solar Boat team út Ljouwert besiket de wrâldtitel solarboat racen te winnen by it wrâldkampioenskip yn Monako. Yn 'It Roer Om' stiet yn ding sintraal: in fluggere enerzjy transysje nei fossylfrije brânstoffen.


description: Ferskate partijen hiene krityk op de nije beliedsplannen en de Provinsjale Steaten kamen mei moasjes en amindeminten op de kultuernota.

title: Ek omtinken foar byldzjende keunst en mear soarten muzyk yn kultuernota

maintext:
Sa woe de PvdA mear omtinken foar byldzjende keunst en dat komt der ek. Yn de kultuernota wurdt dy byldzjende keunst no ek in belangryk gebiet dat stipe en oandacht fertsjinnet. It wurdt taheakke oan de spearpunten foar kultuerbelied.
Dêrnjonken woene de VVD en PvdA dat de fokus op 'popkultuer' ferbrede wurdt oant in fokus op alle soarten muzyk, dus ek omtinken foar hafabra en klassike muzyk. Ek dy moasje waard mei in grutte mearderheid oannommen.


description: As in blomkoal te giel is, wurdt er net ferkocht. In grutte partij driget ferneatige te wurden.

title: Streekboer ferkeapet ferkleure blomkoalen om ferneatigjen foar te kommen

maintext:
De giele blomkoalen lizze op it lân fan in boer yn de Noardeastpolder. Se moatte foar de froast fan it lân. It fabryk dy't se ôfnimme soe, wol se net mear hawwe, omdat se te giel binne. Webwinkel De Streekboer biedt de griente no op de eigen webside foar in sêft priiske oan. De blomkoalen moatte foar takom woansdei 10:00 oere besteld wêze. Dan wurde se tongersdei en freed levere.
De Streekboer is yn 2016 ek al yn aksje kaam foar ôfkarde blomkoalen.